09-10-2018 admin Arhiva\nJavni poziv za učešće u Javnoj raspravi o Nacrtu zakona o Centralnom registru stanovništva\nJavna rasprava o Nacrtu zakona održava se do 27. oktobra 2018. godine.\nMinistarstvo državne uprave i lokalne samouprave poziva sve građane, kao i stručnu javnost da se upoznaju sa radnim tekstom Nacrta zakona o Centralnom registru stanovništva (u daljem tekstu: Nacrt zakona) i da daju predloge, sugestije i komentare.\nJavna rasprava o Nacrtu zakona održaće se od 8. do 27. oktobra 2018. godine.\nUčesnici u javnoj raspravi su predstavnici državnih organa, organa državne uprave, jedinica lokalne samouprave, javnih ustanova i javnih službi, akademske stručne javnosti, nevladinog sektora, kao i druge zainteresovane strane.\nPredlozi, sugestije, inicijative i komentari dostavljaju se Ministarstvu državne uprave i lokalne samouprave putem elektronske pošte na adresu: maticneknjigeiregistri@mduls.gov.rs ili na adresu Ministarstva državne uprave i lokalne samouprave, Beograd, Birčaninova 6, sa napomenom: ,,Za javnu raspravu o Nacrtu zakona o Centralnom registru stanovništva“.\nU okviru sprovođenja javne rasprave biće održan okrugli sto 16. oktobra 2018. godine u Beogradu, Klub poslanika, Tolstojeva 2, sa početkom u 13 časova, na kojem će biti predstavljen tekst Nacrta zakona.\nZainteresovani učešće na okruglom stolu treba da prijave na elektronsku poštu biljana.petkovic@mduls.gov.rs, najkasnije do 15. oktobra 2018. godine.\nSastavni deo ovog javnog poziva je Program javne rasprave sa radnim tekstom Nacrta zakona o sa obrazloženjem, koji je Zaključkom o sprovođenju javne rasprave o Nacrtu zakona o Centralnom registru stanovništva odredio Odbor za pravni sistem i državne organe.\nNacrta zakona o Centralnom registru stanovništva sa obrazloženjem\nZaključak i program javne rasprave za Nacrt zakona o Centralnom registru stanovništva sa obrazloženjem


Saturn u vodenim znakovima horoskopa – značenje Saturn u vodenim znakovima horoskopa - značenje\nSaturn je planeta koja simboliše našu sposobnost da objektivno „sagledamo“ stvarnost i savladamo mnoge individualne hirove. Kada se planeta Saturn nađe u nekom od vodenih znakova horoskopa, Ribe, Rak i Škorpija, tada naglašava osetljivost, strahove i nesigurnost. Ova pozicija u natalnom grafikonu predstavlja složenu strukturu želja, pojačan emocionalni intenzitet i vrlo važna iskustva.\nSaturn u vodenom znaku Rak\nOsobe koje u natalnom grafikonu imaju poziciju Saturna u Raku su vrlo osetljive. Naime, prilikom donošenja odluka one se uvek boje reakcija ljudi oko sebe ili svoje okoline. Ove osobe su sklone potiskivanju emocija i osećanja duboko u sebe. Često imaju izražen strah od neuspeha, zbog čega se teško mogu osamostaliti. Natalni Saturn u Raku donosi tendenciju ka velikim poteškoćama na ljubavnom i porodičnom planu.\nOvaj položaj Saturna daje sklonost ka stalnom okretanju u prošlost, što se odražava na svakodnevni život i donošenje odluka.\nSaturn u vodenom znaku Škorpija\nOsobe koje imaju natalni Saturn u znaku Škorpije imaju dosta unutrašnje snage i moć da savladaju teške prepreke i ogrančenja. Ovde je takođe naglašena sklonost ka oblasti okultnog i mističnog. Odnosi se na vezanost za materijalne stvari i ukazuje na potrebu za finansijskom sigurnošću.\nSaturn u Škorpiji nekada zna doneti preveliku ozbiljnost i nedostatak smisla za humor.Treba napomenuti da ova pozicija donosi veliku odgovornost i naporan rad u postizanju sopstvenih ambicija i ciljeva.\nSaturn u vodenom znaku Riba\nNatalni Saturn u znaku Riba donosi hiperosetljivost i sklonost ka promenljivom raspoloženju. U astrologiji ovaj položaj predočava na prisutnost straha od samoće i iracionalne strahove.\nSa druge strane, Saturn u znaku Riba simboliše veliku tolerantnost prema drugima, maštovitost i veliku nežnost. Osobe sa ovom pozicijom Saturna teško izražavaju ljubav i stalno su u nekoj vrsti zabrinutosti ili zbunjenosti. Njegov položaj ovde takođe pruža osećaj solidarnosti i velike požrtvovanosti.


::: ekapija - Sberbanka finansiraće srpski izvoz na rusko tržište :::\nSberbanka finansiraće srpski izvoz na rusko tržište Nedelja, 22. 07. 2012.|10:10 | Izvor: SRNA en de Ruska Sberbanka namerava da bude most za privrednu saradnju Srbije na jednoj i Rusije, Belorusije, Ukrajine i Kazahstana na drugoj strani, a finansiraće i srpski izvoz na rusko tržište, najavljuju iz ove najveće ruske poslovne banke, koja je kupila austrijsku Volksbanku koja posluje i u Srbiji.\nSergej Gorkov, zamenik predsednika Sberbanke, kaže da se plan širenja na nova finansijska tržišta privodi kraju.\n- Ne planiramo u skorije vreme kupovinu nove banke u Srbiji, već se opredeljujemo za organski rast. Sada smo krenuli u javnu kampanju i već u septembru će krenuti program za Srbiju. Ako govorimo da je ruskih investicija u Srbiji nedovoljno, onda kažemo da je to prošlost - rekao je Gorkov za RTS.\nMađarska filijala Sberbanke planira da ove godine izdvoji 200 mil EUR za kredite namenjene malim i srednjim preduzećima, poljoprivredi i projektima za energetsku efikasnost, a deo tog novca može doći i u Srbiju.\n- Desetine eksperata rade na tome i od septembra će biti poznata i okvirna investiciona cifra. Prostora ima u svim oblastima od poljoprivrede i energetike, do finansijskog sektora i povoljnijih kredita za stanovništvo - istakao je Gorkov.\nRuski bankari smatraju i da će prema validnim prognozama tržište istočne Evrope i Srbije u narednih 10 godina rasti zadovoljavajućim tempom. Dokumenti sa sličnom temom\nFinansiranje izvoza u Rusiju - Sberbanka najavila podršku srpskim preduzećima\nSberbanka i PKS intenziviraju saradnju\nSberbank dobitnik nagrade "Banka godine"\n"Euromoney" proglasio javnu ponudu Sberbanke za "deal" godine


ŠOK: Ujedinjena Srpska saopštenjem napala SNSD, DA LI SE RASPADA VLADAJUĆA KOALICIJA? – Banjaluka24\nTri odbornika Ujedinjene Srpske se ne slažu sa populizmom u amandmanima većine kojima se svim penzionerima na području grada daju subvencije od 100 KM za plaćanje električne energije, rekao je za “Nezavisne” Milenko Rosić, odbornik ove partije u Skupštini grada Banjaluka.\nOn je istakao da bi trebalo razdvojiti penzionere, te da onima koji imaju penzije do 500 KM omogućiti po 200 KM novca na penziju, a ne, kako je on rekao, čeka za “Elektroprivredu RS” koja ima monopolistički status.\n-Šta će subvencija za struju penzioneru koji ima 1.000 KM mjesečno primanje. Svako jutro sjedim sa 10 penzionera od kojih se osam ne slaže sa ovim prijedlogom većine- kazao je Rosić, čija je partija dio skupštinske većine.\nNa pitanje novinara da li će odbornici Ujedinjene Srpske glasati protiv ovog amandmana, Rosić je istakao da žele da se ovaj amandman izmijeni kako bi penzioneri imali veću korist, te da se još ne zna da li će glasati za njih ili ne.


U Republičkom fondu navode da je Pravilnikom o ugovaranju zdravstvene zaštite iz obaveznog zdravstvenog osiguranja sa davaocima zdravstvenih usluga za 2016. godinu, objavljenom u Službenom glasniku 28. decembra 2015. godine, prvi put utvrđen spisak materijalnih i ostalih troškova koji se finansiraju iz sredstava obaveznog zdravstvenog osiguranja.\n- Republički fond Pravilnikom o ugovaranju za 2015. i ranije nije imao definisan spisak materijalnih i ostalih troškova koji se finansiraju iz sredstava obaveznog zdravstvenog osiguranja, tako da Pravilnikom za 2016. godinu nije izbačena tačka koja se odnosi na finansiranje plata obezbeđenju, kako to navode u KCV, jer ta tačka nije ni bila definisana Pravilnikom - navode u Republičkom fondu.\nU RFZO napominju da je novim pravilnikom utvrđeno da jedan odsto od ugovorenih sredstava može da se koristi za materijalne troškove koji nisu obuhvaćeni spiskom materijalnih i ostalih troškova koji se finansiraju iz sredstava obaveznog zdravstvenog osiguranja).\nKadrovskim planom utvrđen je broj i struktura radnika koji učestvuju u pružanju zdravstvene zaštite na teret sredstava obaveznog zdravstvenog osiguranja. U skladu sa kadrovskim planom, RFZO obezbeđuje sredstva za plate i za tehničko i pomoćno osoblje zaposleno u KCV.\n- Republički fond obezbeđuje KCV-u sredstva za plate i naknade plata za ugovoreni broj radnika u skladu sa kadrovskim planom zdravstvene ustanove koji donosi Ministarstvo zdravlja. Kadrovskim planom utvrđen je broj i struktura radnika koji učestvuju u pružanju zdravstvene zaštite na teret sredstava obaveznog zdravstvenog osiguranja. U skladu sa kadrovskim planom, RFZO obezbeđuje sredstva za plate i za tehničko i pomoćno osoblje zaposleno u KCV. Kako su radnici obezbeđenja obuhvaćeni tehničkim i pomoćnim osobljem utvrđenim kadrovskim planom KCV, KCV nije mogao da iz sredstava obaveznog zdravstvenog osiugranja za materijalne troškove isplaćuje plate za radnike obezbeđenja koji su angažovani mimo Kadrovskog plana KCV - zaključuju u Republičkom zavodu, uz napomenu da KCV u skladu sa kadrovskim planom ima 505 ugovorenih pomoćnih i tehničkih radnika za koje se obezbeđuju sredstva za plate na teret obaveznog zdravstvenog osiguranja.


Mađarska i politika: Petera Marki Zaj - opozicioni kandidat za borbu sa Orbanom | Novosadski informativni portal 021\n14:02 > 15:00\nPeter Marki Zaj se u jesen 2021. etablirao kao najozbiljniji opozicioni protivkandidat mađarskom nacionalističkom premiju Viktoru Orbanu.\nOvaj četrdesetdevetogodišnji političar je konzervativne orijentacije i otac sedmoro dece.\nNema repove iz prošlosti u obliku veza sa socijalno-liberalnom koalicijom koja je 2010. poražena od Orbana.\nA nema nikakve veze ni sa partijama koje su dominirale mađarskom političkom scenom posle pada komunizma 1989.\nVremenom je polako i tiho, ali uspešno gradio mrežu aktivista na teritoriji cele Mađarske,\nOni se nazivaju Pokret Mađarska za sve (MMM).\nJedna od njegovih prednosti je ta što je kao bivši marketinški stručnjak koji je radio u multinacionalnoj kompaniji i živeo u Americi, naučio strane jezike.\nJedna od njegovih slabosti je činjenica da nema velikog iskustva u saradnji sa političkim partijama.\nKao kandidat za premijera šestočlane opozicione koalicije, moraće naporno da radi sa strankama.\nOd ubedljive pobede 2010, Viktor Orban je potpuno preoblikovao politički i institucionalni reljef u Mađarskoj baš onako kako mu odgovara.\nNjegova stranka Fides dominira u ključnim državnim institucijama uoči izbora u aprilu 2022.\n„Možda trećina stanovništva Mađarske podržava Fides, a druga trećina je uz opoziciju. Marki-Zaj je sposoban da zadobije glasove opozicione trećine, ali i one poslednje koja nedostaje.\n„To su ljudi koji obično ne glasaju ili su razočarani glasači Fidesa", rekao je za BBC Peter Akoš Bod, bivši guverner Nacionalne banke Mađarske.\nMarki-Zaj često navodi rodni grad kao primer mađarskog mikrokosmosa.\n„Ljudi koji se kandiduju za funkciju u Hodmezovasarhelju su oni koji ne bi krali iz javne kase, već hoće da rade za opšte dobro", rekao je on govoru prošle godine.\nDesne opozicione snage su dale pristanak - u toj grupaciji se nalaze bivši ministri, novinari, teolozi i političari koji su prestali da podržaju Fides otkako je stranka postala ekstremnija.\nIronija je u tome što sadašnja Orbanova snaga ide na ruku opoziciji.\n„Marki-Zaj je nasledio prisilno bratstsvo stranaka različitih opcija, prvi put posle najmanje jednog veka", kaže Peter Akoš Bod.\n„Orban je bio dovoljno ljubazan da nas natera da sarađujemo, tako da je, na neki način, opozicija sada mnogo spremnija da preuzme vlast nego 1990."\nOpozicioni analitičari i radne grupe su uradile nacrt programa nove vlade - od zdravstva i obrazovanja, do penzionionog sistema.\nOpozicioni savez dogovorio se da ustav iz 2011, na čijem nacrtu je radio samo Fides, kao i mnogi važni zakoni koje je izglasala dvotrećinska vladajuća poslanička grupa, budu izmenjeni.\nPitanje je kako će opozicija to da izvede ako ne osvoji dvo trećine mandata na izborima.\nMarki-Zaj se zalaže za stvaranje tima stručnjaka za ustav.\nI Marki Zaj i Klara Dobrev, poražena u trci za lidera opozicije, postigli su dogovor da:\nEvro zameni mađarsku valutu forintu što je pre moguće\nDa zemlja pristupi Evropskoj kancelariji javnog tužioca\nDa ponište proširenje nuklearne elektrane u Pakšu na Dunavu koje bi, po odluci Fidesa, trebalo da se finansira ruskim novcem.\nRobert Molnar, bliski saradnik Markija-Zaja kaže da je on iskren i pošten, za razliku od Orbana, a „to je ono što dugo nedostaje mađarskoj politici."\nPogledajte video o gulašu


TV Jasenica saznaje za vas: Radno vreme ustanova i prodajnih objekata u Palanci za vreme praznika\nPojedine ustanove radiće skraćeno tokom praznika kako bi bile na usluzi građanima. 1. januar je ipak svima neradan dan.\nIzvor mineralne vode „Marko T. Leko“ na Kiseljaku radiće 31. decembra od 7 do 14 časova, 1. januara neće raditi, nakon čega će normalno raditi do 6. januara kada će ponovo raditi skraćeno – od 7 do 14 časova i za Božić neće raditi.\nU Opštinskoj upravi neradni će biti 1., 2. i 3. januar za sve službe, a od 4. do 6. januara biće organizovana dežurstva onih službi koje su neophodne građanima poput pisarnice, matične službe i katastra.\nPošta neće raditi za vreme državnog praznika, od 1. do 3. januara, a već od 4. januara usluge preduzeća Pošta Srbije biće dostupne građanima u uobičajenom terminu.\nJKP „Pijace, zelenilo i čistoća“ obaveštavaju sugrađane da gradska zelena pijaca neće raditi 1. i 7. januara, svim ostalim danima tokom praznika radiće normalno.\nPreduzeće PWW d.o.o. Niš, ogranak Smederevska Palanka za dane praznika radiće normalno.\nOsnovne i srednje škole neće raditi za državni praznik, od 1. do 3. januara, a odmah 4. januara počinje i prvi deo zimskog raspusta koji traje od 4. do 6. januara, pa će prvi radni dan za učenike biti ponedeljak, 9. januar.\nVrtići PU „Čika Jova Zmaj“ neće raditi tokom praznika. Ipak, kao što je to praksa godinama unazad, roditeljima koji tokom praznika rade, na raspolaganju će biti vrtić „Petar Pan“ koji će raditi od 4. do 6. januara, a tim danima radiće i seoski vrtići u većim selima naše opštine tj. u Kusatku, Azanji, Goloboku i Selevcu.\nGradska apoteka „Zdravlje“ u dane praznika radiće samo centralni objekat u gradu i to u terminu nedeljnog radnog vremena, od 8 do 15 časova.\nZU apoteka „Filly Farm“ u Smederevskoj Palanci neće raditi 1. i 7. januara, a 31. decembra i 6. januara radiće skraćeno, do 17 časova.\nApoteka „Remedia“ u tržnom centru Nama, u centru grada 31. decembra radiće od 8 do 17 časova, 1. januara neće raditi, 2. januara radiće od 10 do 17 časova, a 3. januara radiće normalno, od 8 do 20 sati. Na Badnji dan, 6. januara radiće po porazničnom režimu, od 8 do 17 časova i za Božić neće raditi.\nTrgovina „Megamarket“ potrudila se da tokom praznika bude što više na raspolaganju građanima koji upravo u njihovim objektima pronalaze namirnice neophodne za prazničnu trpezu, pa će prodajni objekti u Palanci i selima raditi po sledećem režimu: 31. decembra radiće skraćeno, do 18 časova. 1. januar je neradni dan, 6. januara redno vreme je skraćeno, do 18 sati i za Božić prodajni objekti „Megamarket“ neće raditi.\nDima market u Smederevskoj Palanci tokom praznika radiće uobičajenim radnim vremenom tj. 24 časa, samo će 1. januara raditi od 15 časova.\nProdavnica „IDEA“ u Smederevskoj Palanci radiće 28, 29. i 30. decembra produženo, do 23 sata. Poslednjeg dana ove godine, 31. decembra IDEA prodavnice radiće skraćeno, do 19h, a 1. januar će biti neradan dan.\n„Dis“ u Smederevskoj Palanci radiće 31. decembra skraćeno, do 20 časova. Prvi januar je neradni dan, a 2. januara radiće po redovnom radnom vremenu. 6. januara radiće skraćeno, do 18 sati i za Božić neće raditi.\nProdajni objekti „Roda“ u celoj zemlji pa i u Palanci radiće po istom režimu tokom prazničnih dana. 28, 29. i 30. decembra sve Rode će raditi produženo do 23h, 31.decembra sve Rode će raditi skraćeno, do 19h. 1.januar će u Rodama biti neradan dan, a 2. januara Rode će raditi po redovnom radnom vremenu.\nProdajni objekat „Maxi“ u Smederevskoj Palanci za praznike će raditi po sledećem režimu: 29. decembra od 7h do 22h, 30. decembra od 7h do 22h, 31. decembra od 7h do 18h, 1. januara je neradni dan, 2. januara od 7 do 18 časova, a od 3. januara radiće normalno. Za Badni dan, 6. januara radiće od 7 do 18 sati i za Božić neće raditi.


Mitan Holding planira nove investicije u Srbiji\nBy\tePodunavlje Decembar 15, 2017\t0\nPet godina nakon otvaranja naftnog terminala Mitan Oil u Smederevu, kompanija Mitan Holding planira nove investicije u proširenje kapaciteta. Pored plovnog i drumskog načina transporta naftnih derivata, menadžment kompanije je odlučio da finansira izgradnju železničkog koloseka i ranžirne stanice čime bi povećali kapacitet dostave i otpremanja nafte i naftnih derivata u čitavom regionu.\nZahvalivši se saradnicima, predstavnicima najvećih naftnih kompanija i visokim državnim zvaničnicima, generalni direktor švajcarske kompanije Mitan Holding Vanjka Špiljak objasnio je razloge zbog kojih je menadžment odlučio da investira u Srbiji.\n- Zašto smo mi kao švajcarska kompanija odabrali takvu jednu investiciju u Srbiji? Radi toga što smo cenili da je u Srbiji povoljna investiciona klima za strane investitore, bilo što se tiče zakonodavstva, bilo što se tiče poreskog sistema, bilo što se tiče mlade, kvalitetne i vrlo stimulirane radne snage, bilo što se tiče samog tržišta kako ga mi procenjujemo kako u Srbiji tako i u okolnim zemljama na oko deset miliona korisnika, rekao je Špiljak.\nZvanicama na Mitan Holding prijemu obratio se i Njegova ekselencija ambasador Republike Švajcarske u Srbiji Phillipe Guex koji je istakao da je Švajcanska kompanija Mitan Holding već investirala u Srbiji preko dvadeset miliona evra, što on kao ambasador Republike švajcarske pozdravlja.\n- Investicije poput ove u Smederevu su nešto što kao ambasador rado pominjem zato što je to privatna ivesticija koja doprinoci evropskoj integraciji, rekao je ambasador Guex dodavši da kapaciteti Mitan Oila u Smederevu mogu pokrivati preko pet odsto ukupnih skladištenih kapaciteta nafte u EU.\nInvesticije švajcarske kompanije Mitan Holding u naftni terminal Mitan Oil pozdravila je i gradonačelnik Smedereva dr Jasna Avramović koja je zvanicama na prijemu prenela zahvalnost građana Smedereva na koje ove investicije direktno utiču u smislu razvoja na lokalnom nivou i kreiranja novih radnih mesta, a posebno na izgradnji železničkog koloseka i ranžirne stanice.\nPored predstavnika najvećih evropskih naftnih kompanija u Srbiji, prijemu su prisustvovali predstavnici Ministarstva rudarstva i energetike, Ministarstva građevinarstva, saobraćaja i infrastrukture, predstavnici MUP Srbije i republičkih inspekcija, sa kojima kompanija Mitan Oil ostvaruje profesionalnu i korektnu saradnju.\nMitan Holding je švajcarska kompanija koja posluje već osamnaest godina i u sklopu koje posluju sledeće kompanije Mitan Oil – naftni terminal u Smederevu, Dakomet – fabriku za preradu drveta koja proizvodi elemente za IKEA-u u Srbiji i BiH i Mitan Marina – modernu marinu za brodove i jahte u Vinodolskom u Repubici Hrvatskoj.\n« Tribina o diskriminaciji Praznična zabava i popusti u Shoppi Retail Parku »


Askoni još jedna pobeda u Imoli, Briljadori drugi na cilju i novi šampion TCR Italija - Serbiaring\nAskoni još jedna pobeda u Imoli, Briljadori drugi na cilju i novi šampion TCR Italija\nNovember 22, 2020 Jelena-Katarina Mitrović TCR, Vesti 0\nMikel Azcona, Cupra TCR SEQ #96, Girasole\nŠpanski automobilista i gost u TCR Italija pobednik je i druge i finalne trke ove serije na autodromu Dino i Enco Ferari u Imoli.\nOn je startovao sa pol-pozicije, ispred Igora Stefanovskog i Feličea Jelminija, a u tom rasporedu su uspeli da završe i prvi krug, mada je Stefanovski uspeo da nakratko povede od startnog pravca do krivine Tamburelo.\nPretendent na titulu Erik Briljadori krenuo je sa sedme pozicije, napredovao jednu, a zatim je Baldan s “kuprom leon kompetision” sišao u šljunak na šikani Vilnev, pa je pilot “audija” izbio na peto mesto.\nZa to vreme, vodeći u generalnom plasmanu Salvatore Tavano, koji je krenuo sa poslednje, 20. pozicije, probio se na deseto mesto.\nSjajan napredak napravila je i Frančeska Rafaele, koja je s Target “hjundaijem” sa 14. startne pozicije stigla do devete.\nJelmini je u drugom krugu pogrešio na kočenju i sleteo u šljunak na krivini Rivaca 1. Odatle se ipak izvukao, ali samo da bi “hjundai” dovezao u boks.\nU sledećem prolasku kroz Rivacu 2, Džonatan Đakon je udario Stefanovskog u zadnji levi točak, pa je Makedonac bio prinuđen da ode u boks, ali se kasnije vratio u trku. Za ovu akciju Đakonu je sledovalo 10 sekundi penalizacije.\nTo je širom otvorilo vrata Briljadoriju, koji je ušao u duel sa Đakonom za drugu poziciju, vozio na limitu i savladao ga posle nekoliko krivina borbe.\nAskona je u 4. krugu imao više od 8 sekundi prednosti nad pratiocima. Tavano je u sestrinskoj “kupri leon kompetision” u tom trenutku bio sedmi, što je Briljadorija dovelo u poziciju da ne mora više da forsira, jer su mu drugo mesto i pripadajućih 20 bodova bili dovoljni za titulu.\nZanimljiv tromeč vođen je za četvrto mesto, u njemu se istakao Jakopo Gvideti, koji je obšao Pelegrinija i Baldana. Kada je Đakonova “honda” u 8. krugu počela da pada u plasmanu, svi pratioci su napredovali po jednu poziciju, pa je Gvideti došao do treće.\nPelegrini je oštro napadao Baldana, ali je izgubio kontrolu nad “hjundaijem” na krivini Tamburelo.\nU jednom trenutku Askona je napravio grešku i proširio putanju na spustu između Piratele i krivina Akve minerali, ali se vratio na stazu. To je dramatično smanjilo njegovu dotadašnju prednost od 5 sekundi nad prvim pratiocem, ali Briljadori nije uspeo da ga pretekne, mada je razlika između njih dvojice na kraju bila samo 0,763 sekunde. Askona je uknjižio i bonus poen za najbrži krug trke.\nNa treći stepenik podijuma popeo se Gvideti, ispred Baldana i Tavana, Leonov je sa starom “kuprom” u poslednjem krugu izrazito forsirao i pokušao da savlada odlazećeg šampiona, ali je ipak na cilj stigao kao šesti.\nSedmo mesto pripalo je Frančeski Rafaele, osmo Damjanu Reduciju u “hjundaiju”, deveti je bio Ibrahim Ahmadov u “hondi”, ispred Stefanovskog.\nBodove su osvojili još i Simone Pelegrineli u “kupri leon kompetision”, Andrea Arđenti u “opel astri”, Mateo Poloni u “audiju” (pobednik u DSG kategoriji) i Mikele Imberti u “kupri DSG”.\nBriljadori je postao šampion TCR Italija sa 167 poena, dok je Tavano viceprvak sa istim brojem bodova, ali sa pobedom manje.\nAskona preslišao konkurente u Imoli, Tavano lider u generalnom\nMakau: Haf prvi na cilju glavne trke, posle kazne rangiran kao 23.


Obilježen Međunarodni dan borbe protiv korupcije – Beranska gimnazija\nMeđunarodni dan borbe protiv korupcije obilježava se u svijetu 9. decembra, kako bi se skrenula pažnja na rasprostranjenost te negativne društvene pojave koja otežava razvoj i ugrožava demokratiju i ljudska prava.\nOvaj dan ustanovljen je 2004. godine pošto su godinu dana ranije UN usvojile Konvenciju protiv korupcije, čiji su ciljevi unaprijeđenje i jačanje mjera za efikasnije i uspješnije sprečavanje korupcije.\nSa ciljem da se ove pojave objesne i približe učenicima, danas su u Gimnaziji “Panto Mališić” u svim odjeljenjima realizovane radionice, u oviru nenastavnog dana posvećenog obilježavanju ovog međunarodnog dana.\nUčenici su imali priliku da se upoznaju sa vidovima korupcije i sa rezultatima nedavnog istraživanja koje je sprovedeno u Crnoj Gori vezano za korupciju u obrazovanju. Nakon diskusije, podijeljeni u grupe, učenici su dali svoje prijedloge za određene članove budućeg “Učeničkog zakona protiv korupcije” koji će se sačiniti na nivou škole. Nakon toga, svaka grupa je dobila zadatak da scenski predstavi neku od ponuđenih situacija vezanih za korupciju u obrazovanju, što je radionicama dodalo notu kreativnosti i zanimljivosti.\nU Gimnaziji u Podgorici održan panel "Moje vrijednosti i vrline"


utorak.15.mar.2011. — zm1988\nIPv6 ima dosta adresa da bi internet imao prostora za proširivanje i industrija za razvoj. Nije, međutim, direktno kompatibilan sa IPv4, što znači da uređaj povezan preko IPv4 ne može direktno da komunicira sa uređajem povezanim preko IPv6. IPv6 je dizajniran da reši probleme sadašnje verzije Internet protokola (znane kao IPv4), kao što je iscrpljivanje adresnog prostora, sigurnosti, automatske konfiguracije, proširivost. Njenom upotrebom bi se proširile mogućnosti interneta kod novih i uzbudljivih scenarija, kao što su peer-to-peer mreže, mobilne aplikacije itd.\nPodrška za Internet protokol verzija 6 (IPv6) za mrežni nivo interneta, je ugrađen u najnovije verzije Microsoft Windows sistema, koje uključuje Windows 7, Widows Vista, Windows Server 2008, Windows Server 2003, Windows XP sa servisnim paketom 1 i 2, kao i Windows CE .NET, Linux sistema.


Edukacija Archives - CEPRIS\nDijalog građana i pravnih eksperata CEPRIS-a Kako doći do poverenja građana u tužilaštvo?\nMart 28, 2020 CEPRIS\nNedavno je poznati tužilac na svom Tviter nalogu napisao da “svaki predmet ima svoje vreme”. Da li je on to nama zapravo priznao da predmete drži u fioci, iako to ne bi smeo da radi? To je jedno od pitanja građana na koje su pravni eksperti CEPRIS-a dali odgovore.\nPraktični vodič „Kako da prijavim korupciju?” namenjen je svakome ko se suočava sa korupcijom i razmišlja da je prijavi.


Održana konferencija „Platforma za nisko – karbonski urbani razvoj Srednjobosanskog kantona“ na Vlašiću – Vaš obnovljivi izvor informacija – Energis\nOdržana konferencija „Platforma za nisko – karbonski urbani razvoj Srednjobosanskog kantona“ na Vlašiću\nPlatformu za nisko – karbonski urbani razvoj Srednjobosanskog kantona, ispred organizatora otvorio je Hamdija Mujezin, direktor udruženja Energis, koji je pozdravio prisutne i istaknuo važnost jučerašnje konferencije za Srednjobosanski kanton.\n“Svjesni smo da su se gradovi BiH našli se na listi gradova sa najzagđenijim zrakom u Evropi, a upravo ovakvo stanje alarmira stručnjake i tehnologiju da razvojem i primjenom inovativnih rješenja smanje negativne uticaje na okolinu i učine gradove sigurnim i održivijim. Uz zaokružena rješenja GO Platforme, LANACO kompanija stvara brojene mogućnosti, pružajući mnoge benefite za kvalitetniji način življenja unutar BIH”, izjavio je Mirko Gajić, predstavnik kompanije LANACO.\nOrganizator naglašava da je cilj ovakvog projekta postavljanje osnova za pokretanje nisko – karbonskog urbanog razvoja u Federaciji Bosne i Hercegovine kroz promociju, sigurnih, inovativnih, čistih i zdravih tehnološki rjšenja uz smanjenje emisije stkleničkih plinova. Projekat će doprinijeti transformaciji tržišta kroz kreiranje i dalje razvijanje mogućnosti za poslovne subjekte i javna preduzeća, zadužena za upravljanje otpadom, saobraćajem i energijom da ponude nisko – karbonske proizvode i usluge u urbanim sredinama BiH.\nNačelnik Općine Travnik Admir Hadžiemrić smatra da je ovakva vrsta projekta vrlo značajna kako za Srednjobosanski kanton tako i za ostale kantone FBiH.\nENERGIS je za sve one koji su fizički bili prisutni u saradnji sa hotelom u kojem se održavala konferencija poduzeli sve mjere zaštite i kontrole učesnika, a potrebne i prilagođene trenutnoj situaciji u borbi protiv širenja COVID – 19.\nnisko-karbonski urbani razvoj


BG: Prijave za javni poziv za ulične zabavljače do 23. jula\nTanjug 14. jula 2021. 15:48\nBEOGRAD – U Beogradu je u toku javni poziv slikarima, muzičarima i izvođačima artističkog programa za dobijanje odobrenja za nastupanje na javnim gradskim površinama ove godine, a prijave se mogu podneti do petka, 23. jula.\nKomisija za razmatranje zahteva uputila je javni poziv za davanje odobrenja za izvođenje takvih programa na površinama javne namene i površinama u javnom korišćenju na teritoriji grada Beograda, a zainteresovani podnose prijave Sekretarijatu za poslove odbrane, vanrednih situacija, komunikacije i koordinaciju odnosa sa građanima.\nU saopštenju tog sekretarijata, objavljenom na sajtu Grada Beograda, navodi se da će svi prijavljeni izvođači kulturnog i artističkog programa blagovremeno biti pozvani na javni čas, odnosno audiciju.\nDodaje se da se kulturni i artistički programi na površinama javne namene i površinama u javnom korišćenju mogu izvoditi u ograničenim vremenskim intervalima, bez nadoknade i upotrebe specijalno sagrađenih objekata za te namene. Izvode ih ulični zabavljači, umetnici i artisti koji čine sastavni deo ponude Grada Beograda, a pravo izvođenja programa imaju pojedinci, grupe i ansambli.\nKomisija zadržava pravo da odbije deo predloženih programa ukoliko program nije adekvatan, ukoliko nisu ispunjeni uslovi iz pravila o uslovima i postupku davanja odobrenja za izvođenje programa ili ukoliko nisu ispunjeni uslovi iz javnog poziva.\nKako se navodi, pravo izvođenja programa u Knez Mihailovoj ulici imaju kandidati sa prosekom od najmanje 8,5 bodova, u Skadarskoj ulici kandidati sa najmanje osam bodova, na centralnim gradskim trgovima kandidati sa najmanje sedam bodova.\nPravo izvođenja programa u prolazima imaju kandidati sa najmanje šest bodova, na trgovima, u parkovima i na zelenim površinama kandidati sa najmanje pet bodova, a na Savskom i Dunavskim keju kandidati koji imaju najmanje 4,1 bod.\nIstiče se da se prilikom izvođenja programa ne smeju ugrožavati postojeće komunalne instalacije i da se program ne sme izvoditi neposredno u blizini komunalne infrastrukture.\nTakođe, ne sme biti onemogućen prilaz objektima, izlozima, ulazima, prolazi ne smeju biti zaklonjeni, a izvodači mogu primati dobrovoljne priloge.\nPomagala i rekviziti za izvođenje programa mogu da se koriste samo ako ne ugrožavaju ili ne uznemiravaju publiku, gledaoce i lokalne stanovnike na određenoj lokaciji, a posebno ako ne ugrožavaju bezbednost i omogućavaju neprekidni protok svih učesnika u saobraćaju.\nPomagala i rekviziti koji se koriste moraju biti bezbedni za rukovanje, dok angažovanje životinja prilikom izvođenja programa nije dozvoljeno.\nNije dozvoljeno nošenje i upotreba vatrenog oružja, pirotehničkih sredstava, postavljanje i izgradnja bina i gledališta, korišćenje bubnjeva i glasnih ili visokozvučnih drvenih duvačkih instrumenata.\nLimeni duvački instrumenti mogu se koristiti samo sa prigušivačem, nastup bleh orkestara dozvoljava se isključivo i jedino u okviru zvaničnih manifestacija koje su prijavile nastup.\nPrilikom izvođenja programa dozvoljena je upotreba pojačala do nivoa propisane buke, a za merenje nivoa buke tokom izvođenja odgovoran je sam izvođač.\nPrilikom izvođenja programa dozvoljena je upotreba pojačala do nivoa propisane buke, a za merenje nivoa buke tokom izvođenja odgovoran je sam izvodač.\nProgrami se mogu održavati od 10 do 22 časa (u naseljenim zonama za zvučne programe obavezna je pauza u vreme važenja kućnog reda i to radnim danima od 16 do 18 sati i od 22 do 7 narednog dana, a vikendom – od 14 do 18 časova i od 22 do 8 sati subotom i do 10 nedeljom).\nNa lokacijama u centru grada (Knez Mihailova, Skadarska ulica, centralni gradski trgovi) pojedinačni programi mogu trajati najduže dva sata.\nRaspored izvođenja programa na lokacijama biće objavljivan na zvaničnim internet-stranama Grada Beograda i Turističke organizacije Beograda, dodaje se u saopštenju.


Putin uveren u uspešnu saradnju sa Srbijom\nMOSKVA: Ruski predsednik Vladimir Putin izrazio je danas u božićnoj i novogodišnjoj čestitki predsedniku Srbije Tomislavu Nikoliću uverenje u dalji uspešan razvoj saradnje Rusije i Srbije. >>>\nLunaček:EU neće dozvoliti bosanski model na Kosovu\nPRIŠTINA: Izvestilac Evropskog parlamenta za Kosovo, Urlike Lunaček izjavila je danas da EU neće dozvoliti da Srbi imaju svoju državu unutar Kosova, kako je to u Bosni i Hercegovini. >>>\nĐukanović:Ko je finansirao partije u Crnoj Gori iz Srbije?\nPODGORICA: Crnogorski premijer Milo Đukanović izjavio je danas da bi Tužilaštvo trebalo da se pozabavi time kako su pojedine političke partije u Crnoj Gori, u ranijem periodu, dobijale novac od privrednih subjekata iz Srbije. >>>\nNajmanje četvoro povređenih ispred zgrade makedonskog parlamenta\nSKOPLJE: Premijer Makedonije Nikola Gruevski ocenio je današnje incidente u Skupštini kao neuspeo nasilni pokušaj rušenja demokratskih institucija i legitimno izabrane vlasti i napad na slobodne izbore. >>>\nMoskva želi normalizaciju sa Gruzijom\nMOSKVA: Rusija želi da normalizuje odnose sa Gruzijom, ali nema nameru da odustane od priznavanja nezavisnosti Južne Osetije i Abhazije, izjavio je danas predsednik Rusije Vladimir Putin. >>>\nPutin u petak u Briselu\nBRISEL: Glavna tema samita EU-Rusija koji će 21. decembra biti održan u Briselu biće vizna liberalizacija za građane Rusije, energetika i ljudska prava, najavljeno je iz briselskih diplomatskih izvora. >>>\nMediji: Protestima u Sloveniji diriguje Kučan\nLJUBLJANA: Bivši slovenački predsednik Milan Kučan i njegovi saradnici "stoje" iza protesta širom te zemlje, koji žele da ih iskoriste da bi rušenjem vlade sprečili privatizaciju državnih kompanija, banaka i osiguravajućih društava, piše danas slovenački nedeljnik "Reporter". >>>\nObaveštajni savet SAD: Tri scenarija za EU do 2030.\nBRISEL: Evropska unija se neće raspasti i zadržaće važnu ulogu na svetskoj sceni do 2030. godine, ali ključno pitanje je da li će u budućnosti iskoristiti svu kolektivnu snagu koju poseduje, ocenjeno je u izveštaju američkog Nacionalnog obaveštajnog saveta, koji predviđa tri moguća scenarija za EU: slabljenje, kolaps i preporod. >>>\nVikiliks srpskog diplomate\nZAGREB: Bivši ambasador Srbije u Hrvatskoj Radivoje Cvetićanin objavio je nedavno knjigu "Zagreb Indoors", koja predstavlja svojevrsni "Vikiliks srpskog diplomate" i otkriva njegove neugodne tajne o hrvatskim političarima, ocenjuje danas zagrebački Jutarnji list. >>>\nPutin osudio zakon SAD protiv ruskih državljana\nMOSKVA: Predsednik Rusije Vladimir Putin kritikovao je danas američki zakon kojim se kažnjavaju ruski državljani koji krše ljudska prava, ali je rekao da reakcija Moskve ne treba da bude prekomerna. >>>\nMinistri EU: Pregovori mogući tokom prve polovine 2013.\nBRISEL: Šefovi diplomatija zemalja članica EU zaključili su večeras da Evropski Savet tokom prve polovine sledeće godine treba da predloži otvaranje pregovora sa Srbijom ukoliko se nastavi sa reformama i ostvari dovoljan napredak u dijalogu sa Prištinom. >>>\nMedvedev bezbednjake nazvao budalama\nMOSKVA: Premijer Rusije Dmitrij Medvedev izazvao je burna reagovanja posle 90-minutnog intervjua koji je nedavno dao ruskim televizijama - ne zbog samog intervjua, već zbog šestominutnog snimka nezvaničnog razgovora koji je vodio s novinarima, tokom kojeg je nazvao snage bezbednosti "budalama". >>>\nJosipović: Kad se steknu uslovi bolja saradnja sa Srbijom\nSPLIT: Hrvatski predsednik Ivo Josipović izjavio je u Splitu da ne vidi nikakav razloga da se dosadašnja saradnja sa Srbijom ne nastavi, i da će sigurno biti unapređena "kada se steknu uslovi". >>>\nVučić u SB: Hag nije zadovoljio pravdu niti doprineo pomirenju\nNJUJORK: Prvi potpredsednik Vlade Srbije Aleksandar Vučić upozorio je večeras u Njujorku da Haški tribunal nije uspeo da zadovolji pravdu, niti je doprineo pomirenju, pošto je svojim presudama izdvojio srpsku naciju kao jedinu odgovornu za svirepe zločine na teritoriji bivše SFRJ. >>>\nDanas sednica SB UN, govori Mrkić\nNJUJORK: Ministar spoljnih poslova Srbije Ivan Mrkić govoriće danas na sednici Saveta bezbednosti UN u Njujorku, na kojoj će biti razmotren redovan tromesečni izveštaj generalnog sekretara UN Ban Ki Muna o stanju na Kosovu i Metohiji, saopštilo je Ministarstvo spoljnih poslova Srbije. >>>


Božićna poslanica 2019 patrijarh Irinej | Mondo Portal\nPoglavar SPC patrijarh Irinej naglasio je u Božićnoj poslanici da se Srbima na Kosovu oduzima čak i osnovno pravo na život dostojan čoveka, kao i da sloboda za srpski narod i sve druge nije moguća u "samoproglašenoj lažnoj državi Kosovo"\nOn je naveo da to dokazuju i "uvođenje zloglasnih taksi" na srpsku robu, "stalne pretnje, hapšenja, osnivanje takozvane kosovske vojske, čiji je cilj dalje zastrašivanje i konačni izgon svih Srba" sa Kosova.\n"Ponovo ističemo da je za nas pitanje Kosova i Metohije, između ostalog, pitanje opstanka našeg naroda, sveštenstva, monaštva i, naročito, naših drevnih svetinja, bez kojih ne bismo bili ono što jesmo", rekao je patrijarh Irinej, navodeći da su one prvenstveno mesto liturgijskog sabiranja naroda.\nSPC smatra, naglasio je patrijarh Irinej, da je jedan od bitnih preduslova za rešenje problema na Kosovu "izgradnja društva zasnovanog na vladavini prava, u kome ljudi različitog porekla mogu da žive u miru, uz punu zaštitu i poštovanje svačijeg verskog, kulturnog i narodnog identiteta".\n"Govoriti o trajnom rešenju problema na Kosovu i Metohiji bez uvažavanja ovih preduslova značilo bi prihvatiti ratno i poratno etničko čiščenje kao svršen čin i odbaciti sve vrednosti na kojima, bar načelno, počiva hrišćanska Evropa, ali i čitav svet", naglašeno je u poslanici, koju u ime SPC njen poglavar tradicionalno upućuje na Božić.\nVučić kod Irineja: Patrijarh podržao napore predsednika\nUkazujući na značaj božićnog praznika, patrijarh Irinej je naveo da je "Hristos došao kao Spasitelj svih naroda" ali da "radost darovanog nam spasenja zajedno možemo doživeti samo kroz međusobo praštanje i izmirenje".\n"Imajući ovo u vidu, duboko žaleći i saosećajući sa srpskim i svim ostalim žrtvama nesrećnih ratova na prostoru Slovenije, Hrvatske, Bosne i Hercegovine, Srbije, molimo se novorođenom Bogomladencu, Darodavcu svakog mira, da se mir konačno useli u naša srca, da oprostimo jedni drugima jer je i Gospod oprostio nama sagrešenja naša", rekao je patrijarh Irinej.\n"Jedini način da se oslobodimo robovanja prošlosti i dnevno-političkim interesima jeste praštanje i pomirenje na koje pozivamo sve narode sa kojima smo nekada živeli u jednoj državi", poručio je patrijarh Irinej.\nPatrijarh Irinej je "duhovnu decu" SPC pozvao na međusobno razumevanje, ljubav i praštanje.\n"Čuvajmo se teških i neoprezno izgovorenih reči, imajući na umu da društveno okruženje u kome živimo stvaramo upravo rečima", naglasio je poglavar SPC.\nOn je naveo da "blaga reč leči, gruba reč povređuje", a da su "rane od reči često grublje i od fizičkih rana".\n"Ukoliko vidimo da nam bližnji nanosi nepravdu, postupimo po jevanđelskom načelu, razgovarajmo sa njim, čineći sve što je u našoj moći da dobijemo brata svoga", naglasio je patrijarh Irinej.\nPatrijarh Irinej je podsetio da ove godine SPC proslavlja veliki jubilej – osamsto godina od dobijanja autokefalije i dosta prostora, u poslanici, posvetio je pitanju sticanja crkvene samostalnosti.\n"Sa pastirskom brigom i odgovornošću pozivamo našu braću i sestre u Makedoniji koji su u raskolu da, u duhu Histove ljubavi, shvate da je autokefalija isključivo crkvena institucija i da ona treba da doprinesi napretku i učvršćivanju jedinstva među pomesnim Pravoslavnim Crkvama", poručio je u poslanici poglavar SPC.\n"Ukoliko bi se, po logici ovoga sveta", naveo je patrijarh Irinej, "autokefalija shvatila na drugačiji način, kao element državne suverenosti, nacionalne posebnosti ili odvajanja, onda ona ne doprinosi jedinstvu i izgrađivanju Crkve već podstiče samodovoljnost i samoživost, postaje i ona, paradoksalno, hula na Duha Svetoga".\nPoglavar SPC je "isti poziv" uputio i, kako je naveo, "onima koji govore o nekakvoj ’Crnogorskoj crkvi ’, koji ostaju slepi kod očiju jer ne vide drevnu Mitropoliju crnogorsko-promorsku".\n"Oni zaboravljaju da spasenje nije uslovljeno izjašnjavanjem ko je Srbin a ko Crnogorac", napomenuo je patrijarh Irinej.\n"Iskušenje je isto kao i u nama bliskoj i bratskoj Ukrajini, gde takođe ostrašćeni šovinisti-rusofobi, predvođeni korumpiranim političarima i uz ‘asistenciju’ unijata i, nažalost, uz nekanonsko saučesništvo Carigradske Patrijaršije, produbiše i proširiše postojeće raskole i ozbiljno ugroziše jedinstvo Pravoslavlja u celini", napomenuo je patrijarh Irinej u Božićnoj poslanici.


Rekordni broj trkača iz Srbije na polumaratonu u Rimu - Sportske vesti - Savremenisport.com\nNaslovna :: Sportske vesti ::\tRekordni broj trkača iz Srbije na polumaratonu u Rimu\nNakon rekordnog broja trkača iz Srbije na polumaratonu u Budipešti i Ljubljani, Srbija će imati rekordni broj predstavnika i na ovogodišnjem Roma Ostia polumaratonu u Rimu koji se održava u nedelju 1. marta; čak 45 trkača iz Srbije trčaće 21, 097km iz centra Rima do plaže Ostia na obali Tirenskog mora.\nRUNNING u okviru međunarodnog programa saradnje koji je pokrenut septembra 2013. godine pregovara sa međunarodnim organizatorima sa ciljem obezbeđivanja povoljnijih uslove učešća za sve trkače iz Srbije. Ove godine sportski klub RUNNING ostvario je saradnju I sa organizatorima polumaratona/maratona u Rimu i osigurali popust od 50% na kotizacije učešća na trkama u Rimu.\nRUNNING je jedinstveni sportski klub osnovan novembra 2012. godine posvećen promociji trčanja, organizovanju treninga i sportskih događaja, pre svega promociji sporta i zdravih životnih stilova kroz jedinstven, moderan i zabavan način. Posebno je posvećen aktivnostima koje promovišu inovativne sinergije između područja sporta, zdravlja, obrazovanja i osposobljavanja mladih da žive zdravim i aktivnim životnim stilom. Volimo da kažemo da sport treba da bude dostupan i pristipačan svima, uvek a posebno deci i mladima. Sport nije privilegija profesionalnih sportista. Sport znači mentalno i fizičko zdravlje, zabavu, sreću, radost i zadovoljstvo koje treba razvijati od malih nogu kao najomiljeniju obavezu i životni stil.\nRUNNING organizuje besplatnu školu trčanja za decu uzrasta od 6 do 10 godina, niz online kampanja sa ciljem promocije rekreativnog trčanja, pripreme za polumaratone I druge trke.\nDatum: 27.02.2015. Autor: Milena Berić


BFPE je „razmišljao o upravljanju“ sa kolegama iz Zapadnog Balkana i Centralne Evrope - BFPE Srpski\nViše od dvadeset lidera civilnog društva i pravnih stručnjaka iz regiona Zapadnog Balkana uzelo je učešće u radionici posvećenoj poglavljima 23 i 24 u pregovaračkom procesu. Dvodnevnu radionicu su organizovali Centralnoevropski institut za javne politike (CEPI) i Poljski institut za međunarodne poslove (PISM). Među govornicima našli su se predstavnici ministarstava Vlade Slovačke, parlamenta, Specijalnog suda i organizacija civilnog društva aktivnih u praćenju učinka pravosuđa i institucija zaduženih za borbu protiv korupcije. BFPE je ovom prilikom predstavljao koordinator programa Marko Savković.\nNakon što su pre deset godina postale deo EU, zemlje Višegradske četvorke su smatrale kako je njihova dužnost da podele iskustvo i znanje sa zemljama Zapadnog Balkana, kako bi ih podržale u nameri da i same postanu članice.\n“Kako se zemlje Zapadnog Balkana približavaju EU, uloga civilnog društva bi morala da postane važnija. Mi smatramo kako think-tank-ovi i organizacije civilnog društva mogu učiti ne samo iz slovačke „uspešne priče“, već i naših grešaka. Tako što smo okupili predstavnike državne administracije i civilnog društva, ova radionica nam omogućava i jedno i drugo,”\nrekao je menadžer projekta ispred CEPI-ja Andrej Chovan.\nSam događaj je organizovan u okviru projekta Višegrad za jačanje demokratije: slovačka iskustva saradnje između civilnog društva i javne uprave.\n(U pripremi vesti korišćen materijal CEPI Public Relations tima, 20. mart 2014.)\nTakođe tagovano Slovačka


Lideri EU u četvrtak o situaciji na Zapadnom Balkanu | Visokoin.com\nLideri EU u četvrtak o situaciji na Zapadnom Balkanu\nPredsjednik Evropskog savjeta Donald Tusk ocjenjuje da je situacija na Zapadnom Balkanu krhka i pozvao lidere EU da u četvrtak na samitu EU razmotre situaciju u regionu.\nPredsjednik ES-a je u pozivnom pismu upućenom u utorak premijerima i predsjednicima 28 zemalja članica EU naveo da će Zapadni Balkan biti tema prvog dana samita EU lidera koji je zakazan za 9. i 10 mart u Briselu.\nOn je naveo da je na ovoj temi inistiralo jedan broj EU lidera tokom prehodnog sastanka, a usljed rasta zabrinutosti zbog posljednjih dešavanja u regionu.\n“EU će zadržati svoj angažama na Zapadnom Balkanu i ispunjavati svoje obaveze”, poručio je Donald Tusk u pismu koje je poslao na adrese lidera EU.\nPred sastanak lidera EU Savet ministara spoljnih poslova na čelu sa šeficom diplomatije EU Federikom Mogerini razmatrao je situaciju na Zapadnom Balkanu. Jednoglasan zaključak je da se EU mora više anagažovati u regionu.\nEvropski ministri su ocijenili da se napuštanje fokusa EU sa regiona odrazilo na pogoršanje stabilnosti, kako u samim državama Zapdanog Balkana, tako i u njihovim međusobinim odnosima.\nIzvori Tanjuga iz Evropskog savjeta navode očekivanje da se među pisanim zaključcima koje će u četvrtak i petak donijeti lideri EU nađe i dio koji se odnosi na Zapadni Balkan.\nOčekuje se da Evropski savjet još jednom potvrdi evropsku perspektivu Zapadnog Balkana i posvećenost EU regionu. Lideri evropske 28-ce trebalo bi da iz Brisela put Balkan pošalju poruku koja se odnosi na nastavak angažovanja EU na svim nivoima u regionu, počev od podrške stabilnosti do produbljivanja političkih i ekonomskih odnosa EU sa zapadnim Balkanom.


Energyobserver - REGION/EU / AUTOR BALKAN GREEN ENERGY NEWS / / OIE / FORUM ENERGETSKE ZAJEDNICE O PRAVEDNOJ TRANZICIJI: ENERGETSKA TRANZICIJA MORA BITI POSTEPENA\nDirektor Sekretarijata Energetske zajednice Janez Kopač je otvarajući virtuelni forum rekao da se socio-ekonomske okolnosti u članicama Energetske zajednice razlikuju od onih u Evropskoj uniji (EU) i da će u procesu dekarbonizacije na Zapadnom Balkanu biti potrebna neka vrsta “Maršalovog plana” za regione uglja u tranziciji kako bi se obezbedila relativno pravedna tranzicija i napuštanje uglja.\nKopač je takođe primetio da u odsustvu sistema trgovine emisijama CO2, proizvodnja električne energije iz uglja na Zapadnom Balkanu raste uprkos smanjenoj potrošnji, a da se takva struja prodaje u EU. Međutim, ovo je iluzija koja ne može da potraje, rekao je on, upozorivši da će uvođenje prekogranične takse EU na CO2 otežati integraciju regiona.\nKopač: prihodi od takse na emisije CO2 u regionu se moraju koristiti za podršku energetskoj tranziciji\nOn je rekao da zemlje regiona treba da uvedu takse na emisije CO2, tj. sistem trgovine emisijama, a da se prihodi od ove takse moraju koristiti za podršku energetskoj tranziciji – za unapređenje energetske efikasnosti, razvoj obnovljivih izvora energije, održivi transport, kao i finansijsku pomoć regionima uglja u tranziciji.\nZorana Mihajlović, ministarka rudarstva i energetike Srbije, zemlje koja trenutno predsedava Energetskom zajednicom, kazala je da Srbija i ceo Zapadni Balkan mogu uspešno da prate EU i da izađu iz procesa energetske tranzicije kao dobitnici.\nMihajlović: za uspešnu energetsku tranziciju treba postaviti realne ciljeve i dinamiku\nDa bi se to ostvarilo, prema njenim rečima, potrebno je postaviti realne ciljeve i dinamiku i obezbediti adekvatnu finansijsku podršku od EU. Ona je rekla i da je saradnja u regionu regionu u ovom procesu potrebna, iako startne pozicije zemalja nisu iste.\nZelena agenda treba da bude novi model rasta, ali taj proces zahteva postepeni prelazak ka novoj strukturi energetskog sektora, rekla je Mihajlović.\nVizija Srbije uključuje zelenu energetiku i rudarstvo, rekla je ona, dodavši da su novim zakonima u oblasti energetike i rudarstva stvoreni uslovi za ubrzano unapređenje energetske efikasnosti i nove investicije, koje će povećati učešće energije iz obnovljivih izvora na najmanje 40% do 2040. godine, odnosno 50% do 2050.\nU tom smislu su posebno važne velike i srednje hidroelektrane, gasne elektrane, razvoj dodatnih kapaciteta za skladištenje energije, kao i solarne elektrane i elektrane na vetar i biogas, rekla je Mihajlović.\nRizvanolli: odluke se moraju pažljivo planirati\nKosovska ministarka privrede Artane Rizvanolli rekla je da je veoma teško osigurati pravednu energetsku tranziciju na Kosovu* jer tamo sektor uglja zapošljava 7.000 ljudi i proizvodi 95% električne energije. Ona je rekla da se odluke moraju pažljivo planirati, kao i da je podrška EU od ključne važnosti.\nRizvanolli je takođe naglasila važnost regionalne saradnje, jer se, prema njenim rečima, svi nalaze u sličnoj situaciji.\nLakićević: cilj Srbije je da zatvori većinu elektrana na ugalj do 2050.godine\nDržavni sekretar u Ministarstvu rudarstva i energetike Srbije Zoran Lakićević rekao je da bi nacrt nacionalnog energetskog i klimatskog plana trebalo da bude spreman do avgusta, kao i da je cilj Srbije da veliki broj elektrana na ugalj bude zatvroen do 2030. godine, a većina njih do 2050. godine.\nOn je takođe rekao da postoji dosta mogućnosti za nova radna mesta u oblasti energetske efikasnosti, posebno u sektoru domaćinstava.\nEnergetska tranzicija mora biti transparentna i uključivati sve zainteresovane strane\nDragica Sekulić, poslanica u Skupštini Crne Gore, kazala je da proces energetske tranzicije zahteva iskrenost i da mora uključivati sve zaintersovane strane – vlade, preduzeća, nevladine organizacije, kao i radnike.\nSocijalna komponenta je najveći izazov, pa zato sindikati moraju biti uključeni u proces od samog početka, kaže Sekulić, koja je i bivša ministarka privrede Crne Gore.\nLjudi moraju da budu uvereni da neće biti jednostavno odbačeni\nSharan Burrow, generalna sekretarka Međunarodne konfederacije sindikata, je takođe rekla da fokus treba da bude na izgradnji poverenja i da radnici moraju biti uključeni u proces kako bi razumeli planove za tranziciju. Prema njenim rečima, potrebno je da ljudi budu uvereni da neće biti jednostavno odbačeni.\nOna je rekla i da sindikati podržavaju tranziciju ka čistim izvorima energije, jer “ne može biti radnih mesta na mrtvoj planeti.”\nNevladine organizacije podržavaju energetsku tranziciju, ali ona mora biti dobro isplanirana\nAlexandru Mustață iz kampanje Evropa bez uglja (Europe Beyond Coal) rekao je da nevladine organizacije podržavaju energetsku tranziciju, ali da ona mora biti postepena, a ne sprovedena “preko noći.”\nOn je rekao da tranzicija mora biti dobro isplanirana i postepena kako bi se zaštitili radnici u sektoru uglja.


Indija: 40 ubijenih u etničkim sukobima\nU sukobima između etničkih grupa na udaljenom severoistoku Indije u ponedjeljak je ubijeno još 10 osoba, pa je ukupan broj stradalih tokom četiri dana nasilja porastao na 40, među kojima je i 15 koje je ubila policija, saopštili su zvaničnici, dodajući da je još 100.000 ljudi napustilo je svoje domove.\nBorbe u državi Ašam počele su u petak kada je grupa mladih ljudi iz etničkih Bodoa, poznatih pod nazivom Boroi, napadnuta nakon što je patrolirala svojim selima.\nVođe Bodoa okrivile su za incident relativno nove doseljenike, od kojih su većina muslimani, izazivajući sukobe, saopštio je ministar unutrašnjih poslova Assama Subhash Das.\nUzrok neprijateljstva između Bodoa i muslimanskih dosljenika jesu dugotrajni sporovi oko zemlje. Grupe su se sporadično sukobljavale tokom 1990-ih, kada je ubijeno najmanje 250 ljudi a oko 300.000 je raseljeno.\nSkoro 100.000 ljudi još živi u imoproviziranim izbegličkim logorima.


Dragan Varagić , Andriana Janković\nPreko 95% korisnika interneta u svetu ne razume kako funkcioniše internet (digitalna nepismenost), a nešto manji procenat ovih korisnika potpuno veruje onome što pročita na vebu – ako je to neka informacija koja se slaže sa uverenjima tih korisnika! Drugim rečima, većina korisnika interneta su skoro potpuno medijski nepismeni.\nJedna od najčešćih posledica digitalne nepismenosti su roditelji koji znaju manje od svoje dece o kompjuterima i internetu (a ni ta deca ne znaju puno više), što dovodi do različitih problema – od problema privatnosti, krađa zbog nepoznavanja zaštite na internetu, različitih vrsta onlajn maltretiranja dece...\n“Mehuri” informacija i vesti na društvenim mrežama i tabloidnim medijima stvaraju privid stvarnosti. Svaka osoba ima predefinisane stavove o većini pojava i stvari koje je okružuju. Bilo koja vrsta odlučivanja jeste manje ili veće “emotivno putovanje”, u koje osoba kreće sa određenim predrasudama, idejama i nadama. Ovo “emotivno putovanje” direktno utiče na inicijalni okvir opcija, medijskih izvora, kompanija, proizvoda i usluga koje će se uopšte razmatrati za donošenje odluke. Percepcija osobe o vrednosti određenih pojava i stvari predstavlja njegovo ili njeno subjektivno mišljenje o toj vrednosti, koje može biti mnogo bolje ili lošije od objektivne vrednosti posmatrane pojave ili stvari.\nDruštvene mreže sa svojim personalizovanim algoritmima u poslednjih desetak godina doveli su do toga da se većina osoba digitalno informiše iz izvora koji objavljuju informacije u skladu sa njihovim uverenjima. To znači da ne postoji ideja o tome da je potrebno proveriti svaku pročitanu šokantnu informaciju ili bilo koju drugu vest. Ako ne želite da vas prevare različite lažne vesti, najbolji savet je da kada naletite na neku vest koja vam veoma odgovara ili veoma ne odgovara – proverite koji su sve najpoznatiji domaći i svetski mediji objavili tu vest.\nTeorije zavere koje se i danas šire društvenim mrežama\nNajopasniji pokret teorije zavere koji je do sada odneo živote velikog broja dece. Širi se internetom od 1998. g. od kada je Endru Vejkfild, britanski lekar, objavio studiju u prestižnom medicinskom časopisu "Lancet" koja je govorila o potencijalnoj vezi između autizma i MMR vakcina.\nVejkfild je izgubio lekarsku licencu, a brojne studije su nakon toga sprovedene u ovoj oblasti i nijedna nije pronašla vezu između autizma i vakcina. Ništa od toga nije vredelo jer se vesti o navodnoj opasnosti MMR vakcina šire od tada do danas internetom kao požar, uz podršku određenog broja poznatih ličnosti kod nas i u svetu.\nIako su ljudi koji veruju u teorije zavere često meta šala i podsmeha, na Jutjubu u Srbiji je sve više sadržaja koji promoviše upravo teorije zavera. Ukoliko gledamo samo sadržaj na srpskom, Jutjub pretraga pokazuje veliki broj videa koji pokušavaju da dokažu da je Zemlja ravna, a mnogi imaju preko 100.000 pregleda, što govori da ovo nisu marginalna uverenja. Jutjub ima značajnu ulogu u ubeđivanju ljudi širom sveta da je Zemlja ravna ploča, pokazuje istraživanje iz prošle godine kojim je rukovodila profesorka Ešli Landrum sa Teksaškog univerziteta.\nBeli tragovi aviona na nebu - ova tema već godinama nailazi na veliki odjek u medijima, a oni koji se njom ozbiljnije bave, znaju koliku misteriju ona u sebi krije. Iako ovaj prirodni fenomen ima sasvim logično naučno objašnjenje, postoji mnoštvo pseudonaučnih teorija o tome otkud ti beli tragovi na našem nebu. Od onih koje tvrde da ispuštanjem otrovnih hemikalija u atmosferu vlade pojedinih zemalja kontrolišu vremenske prilike ili utiču na proces globalnog zagrevanja, do onih po kojima se na taj način kod stanovništva svesno izazivaju psihički problemi, bolesti pa čak i smrt.\nRazbijanje teorija zavera\nRelevantne naučne institucije postoje stotinama godina i postoje relevantna naučna istraživanja koja citiraju relevantni naučnici. Oni koje ne mrzi da traže u nauci teorije zavere (npr. ravnopločaši i antivakseri), prvo bi trebalo da prouče najrelevantnije izvore. U medicini, na primer, to su najrelevantniji protokoli i najbolja praksa koju objavljuje Svetska zdravstvena organizacija.\nREŠENJE ZA GLAVNE RODITELJSKE MUKE Postoje brojne cake i korisne aplikacije da dete koristi internet ali PO VAŠIM PRAVILIMA\n"Spolja gladac, unutra jadac" - ovako se najlakše može opisati većina četvorotočkaša koja su tokom poslednjih godinu i po dana prošla rigorozniji tehnički pregled.\nJak vetar meteorolozi očekuju do 25. novembra, a danas i sutra u košavskom području biće povremeno olujne jačine.\nPredstavnici kompanije NIS ugostili su danas na Gazprom benzinskoj stanici "Novi Beograd" dobitnike prvog izvlačenja velike nagradne igre "Sa nama na putu do novog automobila".\n"Prodajem kuću, kupci Šiptari i muslimani, SRBI NE": Pojavio se ŠOKANTAN oglas u selu kod Kruševca, a ovo je objašnjenje vlasnice\nDesna obala Ibra, pored šetališta u Kraljevu, očišćena je od smeća u velikoj ekološkoj akciji "Blica" i kompanije "VIP mobile" Očistimo reke.


Platni promet 1,16 milijardi eura - preduzetnica.me\nPočetna»Teme»Platni promet 1,16 milijardi eura\nVrijednost realizovanog platnog prometa za 21 radni dan u avgustu iznosila je 1,16 milijardi eura, što je 7,9 odsto manje nego u julu, pokazuju podaci Centralne banke.\nOd toga je 93,94 odsto realizovano u Real Time Gross Settlement sistemu, a ostatak u Deferred Net Settlement sistemu.\n-U avgustu je za 21 radni dan realizovano 924,72 hiljade naloga, od čega 36,52 odsto u RTGS sistemu, a ostatak u DNS sistemu – navodi se u izvještaju CBCG.\nProsječni dnevni obim realizovanog platnog prometa u RTGS i DNS sistemu, izražen preko broja naloga, iznosio je 44,03 hiljade, dok je prosječna dnevna vrijednost platnog prometa iznosila 55,17 miliona eura.\nU avgustu za 10,71 hiljadu minuta produkcije nije bilo zastoja u radu sistema, pa je njegova raspoloživost bila 100 odsto.\nPrethodni PostSvi kovid pacijenti u Nikšiću zbrinuti\nSljedeći Post Italija bolje prošla od Španije i Francuske


Vesti iz BCBP, Da li je pridruživanje EU transformisalo politiku unutrašnje bezbednosti Srbije?\nVaša lokacija / Beogradski centar za bezbednosnu politiku / Aktivnosti / Vesti iz BCBP / Da li je pridruživanje EU transformisalo ... /\nDa li je pridruživanje EU transformisalo politiku unutrašnje bezbednosti Srbije?\nDatum: 05. maj 2011.\n"Javna politika unutrašnje bezbednosti Srbije u procesu pridruživanja EU", autor: Marko Žilović\nSavet EU odlučio je oktobra 2010. godine da prosledi kandidaturu Republike Srbije za učlanjenje u EU na tehničko razmatranje Evropskoj komisiji (EK).\nOvaj događaj je za Marka Žilovića predstavljao dobru priliku da napravi kratak presek uticaja koji je Proces stabilizacije i pridruživanja (PSP) do sada imao na javnu politiku unutrašnje bezbednosti u Srbiji, kao i da se ukratko ukaže na kontekst i važnost celokupnog procesa evropeizacije ove oblasti politike u Srbiji.\nEvropeizaciju javne politike Srbije u oblasti unutrašnje bezbednosti Žilović je analizirao na osnovu godišnjih izveštaja Evropske komisije o napretku Srbije u Procesu stabilizacije i pridruživanja.\nPritom, pre same analize godišnjih izveštaja u oblasti politike unutrašnje bezbednosti, Žilović je ukazao i na istoriju nastanka i korišćenja godišnjih izveštaja kao instrumenata politike proširenja. Zatim je razmotrio nekoliko razloga zbog kojih su zemlje EU razvile politiku saradnje u oblasti unutrašnje bezbednosti, budući da se slični razlozi kriju i iza izuzetne važnosti koju države EU poklanjaju upravo ovoj oblasti kada je reč o EU integraciji država Zapadnog Balkana.\nNakon analize godišnjih izveštaja, ukazao je i na unapređeni model uslovljavanja i nadzora nazvan benchmarking (određivanje repera), koji se razvio i potvrdio upravo na području unutrašnje bezbednosti, a koji će se verovatno u narednom periodu sve više koristiti na evropskom putu Srbije.\nPrvi pregled politike koji Centar izdaje ove godine možete preuzeti u prilogu.\nŽilović (2011) Javna politika un. bezbednosti Srbije u procesu pridruživanja EU\nAdobe PDF (0.73MB)| Broj preuzimanja: 698\nPovezane teme:javna politika, unutrašnja bezbednost, proširenje EU, eu, Srbija, reforma policije, reforma pravosuđa


Više policijskih akcija hapšenja u Boru - Istočne VESTI\nViše policijskih akcija hapšenja u Boru\nadminSep 14, 2018Hronika0\n-Policija je osumnjičene zatekla na njivi u zasadu indijske konoplje, težine 28,28 kilograma u ataru sela u okolini Bora. Po nalogu Višeg javnog tužilaštva u Zaječaru, osumnjičenima je određeno zadržavanje do 48 sati i uz krivičnu prijavu biće privedeni tužiocu.\nPripadnici Ministarstva unutrašnjih poslova u Boru, po nalogu nadležnog tužilaštva, podneli su krivičnu prijavu u redovnom postupku protiv šezdesetdevetogodišnjeg muškarca iz okoline Bora, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Policija je na seoskom imanju osumnjičenog pronašla zasad indijske konoplje, težine 9,25 kilograma.\n-Pripadnici Ministarstva unutrašnjih poslova u Boru uhapsili su U. M. (1981), A. M. (1994) i M. M. (1999), zbog postojanja osnova sumnje da su izvršili krivično delo krađa na štetu RTB Bor.\n-Pripadnici Ministarstva unutrašnjih poslova u Kladovu, po nalogu nadležnog tužilaštva, podneli su krivičnu prijavu u redovnom postupku protiv dvadesetogodišnjeg mladića, zbog postojanja osnova sumnje da je izvršio krivično delo ugrožavanje sigurnosti.\n-Pripadnici Ministarstva unutrašnjih poslova u Kladovu, po nalogu nadležnog tužilaštva, podneli su krivičnu prijavu u redovnom postupku protiv dvadesetčetvorogodišnjeg mladića, zbog postojanja osnova sumnje da je izvršio krivično delo ugrožavanje sigurnosti.\nPrethodni članakPolicijske akcije u Zaječaru Sledeći članakBambi uspon na Rtanj


Investitori se očekuju na proleće :: emg.rs :: Magazin Preduzeće - najnoviji broj i arhiva\nBELEX TIKER AGBN 7.100 -1,54% AIKB 3.290 1,92% ALFA 8.000 -0,76% DINNPB 2.600 -7,24% DNOS 1.740 0,00% ENHL 961 -0,10% IMLK 1.670 2,33% JMBN 15.350 0,99% MTLC 1.950 -0,05% NIIS 481 0,00% PLTK 101 -0,98% PRBN 670 -3,04% PRGS 104 -5,45% PUUE 1.000 -4,76% SJPT 815 -2,16% TIGR 750 5,34% TLFN 1.090 -5,22% UNBN 4.450 1,02% VZAS 580 3,39%\nPirot oprema industrijsku zonu\nOpština Pirot uređuje infrastrukturu u industrijskoj zoni za buduće investitore koji će prilikom otvaranja pogona imati niz pogodnosti koje nude Vlada Srbije i lokalna samouprava, rečeno je u pirotskoj opštinskoj upravi\nZamenik predsednika opštine Branislav Kostić rekao je da je vrednost radova u industrijskoj zoni koja se prostire na oko 15 hektara oko 35 miliona dinara, prenose agencije.\n„U toku je izgradnja glavne saobraćajnice u zoni, dužine oko 300 metara. Za njenu izgradnju u okviru MEGA projekta Američke agencije za razvoj USAID dobili smo 97.000 dolara i osam miliona od Ministarstva za Nacionalni investicioni plan (NIP). Vrednost te investicije je oko 15 miliona dinara“, kazao je Kostić.\nOn je dodao da će posle izgradnje kompletne infrastrukture Javno urbanističko preduzeće podeliti parcele u industrijskoj zoni, a minimalna površina jedne parcele je oko 600 kvadratnih metara. „Kad se izvrši preparcelacija, raspisaćemo konkurs i svako može da konkuriše za jednu ili više parcela, u zavisnosti od potreba i tehnologije kojom će se baviti. Radimo i elaborat o povoljnim cenama zakupa prostora, kako bismo privukli što više investitora“, kazao je Kostić. On očekuje da se radovi na izgradnji infrastrukture završe do kraja septembra a u oktobru i novembru i podela parcela na prostoru koji će na proleće, kad krene građevinska sezona, biti spreman za green field investicije.\nPomoćnica predsednika opštine za lokalni ekonomski razvoj Dragana Petrović kazala je da će budući investitori biti potpuno oslobođeni plaćanja taksi i naknada Fondu za građevinsko zemljište i Javnom preduzeću Vodovod i kanalizacija, a plaćaće i svega 50 posto od cena usluga čišćenja i iznošenja smeća.


"Acta Illiryca" u čast Esada Pašalića promoviran i na Univerzitetu u Zenici\n27.05.2019 / 15:01 BiH - Homage o djelu profesora Pašalića\nUniverzitetska biblioteka Univerziteta u Zenici promovirala je drugi broj časopisa “Acta Illiryca”, koji izdaje Udruženje za antičke studije “Batinus” iz Sarajeva.\nČasopis je posvećen imenu i djelu profesora Esada Pašalića, a kako je istakao promotor i šef Katedre za historiju države i prava Pravnog fakulteta Univerziteta u Zenici Džavad Drino, Pašalić je znameniti bh. arheolog i historičar te i prvi doktor antičke arheologije u Bosni i Hercegovini.\n- Radovi predstavljaju homage o djelu profesora Pašalića, a to je za nas značajno i zato što se radi o zeničkoj porodici iz naselja Lašva, odnosno Dolipolje. Časopis je posvećen antičkom naslijeđu, odnosno onim temama kojima se najviše i bavio profesor Pašalić, a to su, u prvom redu, antičke i rimske komunikacije, naselja na području BiH i, naročito, rudarstvo na tlu BiH u Antičko doba - kazao je profesor Drino, koji je napomenuo kako su radovi nastali kao rezultat međunarodnog naučnog skupa, koji je održan 2017. godine na Filozofskom fakultetu Univerziteta u Sarajevu.\nRadovi, dodao je profesor Drino, predstavljaju razmišljanje, rasprave i članke autora iz pet država regiona: Mađarske, Slovenije, Srbije, Hrvatske i BiH.\nGlavna i odgovorna urednica drugog broja časopisa Amra Šačić-Beća podsjetila je da je profesor Pašalić bio dugogodišnji profesor i dekan Filozofskog fakulteta u Sarajevu te jedan od osnivača Filozofskog fakulteta i Univerziteta u Sarajevu, ali i jedan od pionira arheologije u BiH.\n- To je čovjek koji je doprinio istraživanju antičke Ilidže te ustvrdio da je to višestoljetni, čak milenijske starosti prostor Sarajeva. On je prvi doktor nauka Antičke arheologije koji je rođen u BiH i bio je na korak da postane akademik, a to nije postao iz prostog razloga što je umro prije nego je osnovana Akademija nauka i umjetnosti BiH - kaže Šačić-Beća, koja je napomenula kako samo jedna mala ulica na kraju naselja Dobrinja nosi ime profesora Esada Pašalića.\nOna je napomenula kako je ime Esada Pašalića još uvijek, u naučnim krugovima, jako popularno i prisutno te se njegovi radovi izučavaju na svjetskim i evropskim univerzitetima. Časopisu su pokolonjeni univerzitetskim bibliotekama u BiH, a prisutni su i na internetskim stranicama.


Mišljenje EK o Nacrtu zakona o zaštiti podataka o ličnosti – dokument za koji je Ministarstvo mesecima tvrdilo da ne postoji | Insajder TV - Više od vesti\nMišljenje EK o Nacrtu zakona o zaštiti podataka o ličnosti – dokument za koji je Ministarstvo mesecima tvrdilo da ne postoji\nIako je Ministarstvo pravde pre devet dana tvrdilo da komentar Evropske komisije o Nacrtu zakona o zaštiti podataka o ličnosti ne postoji kao jedinstveni tekst, nevladinoj organizaciji Partneri za demokratske promene Ministarstvo za evropske integracije dostavilo je ovaj dokument zahvaljujući Zakonu o dostupnosti informacija od javnog značaja. Time su demantovane uporne tvrdnje Ministarstva pravde da je mišljenje Evropske komisije dato u formi zvanične elektronske prepiske.\nU mišljenju za koje su u Ministarstvu tvrdili da je pozitivno stoji, između ostalog, da će, s obzirom na način na koji je predloženi tekst koncipiran, celokupan zakon morati biti promenjen kada Srbija postane članica Evropske unije.\nOvaj Nacrt, podsetimo, bio je predmet polemike poverenika za informacije od javnog značaja i zaštitu podataka o ličnosti Rodoljuba Šabića i Ministarstva pravde.\nNevladina organizacija Partneri za demokratske promene Srbija objavila je danas dva dokumenta koja su, na osnovu Zakona o pristupu informacijama od javnog značaja, dobili od Ministarstva za evropske integracije – prvi koji sadrži opšte komentare Evropske komisije na Nacrt i drugi koji sadrži konkretne\npredloge EK za izmene pojedinih članova Nacrta.\n„Iako je javna rasprava u okviru usvajanja novog Zakona o zaštiti podataka o ličnosti okončana, ukazujemo da poslednja (treća) verzija Nacrta zakona nije usaglašena sa predlozima koje je iznela Evropska komisija (EK)“, saopštila je organizacija Partneri za demokratske promene Srbija.\nKako navode, u poslednjoj verziji Nacrta uzeti su u obzir samo komentari EK koji se odnose na pojedine članove prethodnog (drugog) Nacrta, dok nisu uvažene suštinske zamerke EK u vezi sa načinom na koji je koncipiran Nacrt zakona.\nU mišljenju Evropske komisije (koje možete videti na sledećem linku) navodi se da je problematična sama struktura Nacrta zakona, zatim da je Nacrt nerazumljiv, kao i da je problematična suština određenih zakonskih odredbi.\nEK napominje da veliki broj izuzetaka od opštih pravila koji se navode u Nacrtu, sam tekst čini „prekomerno komplikovanim“, pa prema tome i manje transparentnim.\nEK skreće pažnju i na to da postoji problem u načinu na koji su u jednom zakonskom tekstu usklađene odredbe dva akta – Policijske direktive i Opšte uredbe o zaštiti podataka.\n„Stoga, kako bi se izbegla situacija u kojoj celokupan zakon o zaštiti podataka o ličnosti treba izmeniti kada Srbija postane članica Evropske unije, bolje je izraditi zakon koji odvaja odredbe koje se odnose na Opštu uredbu o zaštiti podataka i odredbe koje se odnose na Policijsku direktivu, kako bi se kasnije izmene odnosile na posebne celine“, navodi EK.\nOrganizacija Partneri Srbija ukazuje na to da je imala slične komentare na ovaj nacrt tokom javne rasprave.\n„Tada smo izrazili zabrinutost da odredbe kojima se uređuju prava građana povodom zaštite njihovih ličnih podataka neće biti razumljive, što će značajno otežati ostvarenje i zaštitu ovih prava u praksi. Ukazali smo da Nacrt predviđa veliki broj izuzetaka od opštih pravila obrade i zaštite podataka, te da je bilo bolje u posebnoj celini izdvojiti obaveze organa za sprečavanje, istragu i otkrivanje krivičnih dela, gonjenje učinilaca krivičnih dela, izvršenje krivičnih sankcija, uključujući sprečavanje i zaštitu od pretnji javnoj i nacionalnoj bezbednosti“, navodi u saopštenju ova organizacija.\nPartneri Srbije ukazuju i da EK u mišljenju navodi da će pažljivo prati primenu zakona.\n„Ovo ukazuje da EK više neće nastojati da utiče na sadržaj zakonskog rešenja i da će svoj stav o kvalitetu zakona u budućnosti formirati na osnovu načina na koji bude primenjivan“, zaključuje ova organizacija.\nMinistarstvo pravde: Zakon usaglašen sa mišljenjem EK\nNacrt zakona o zaštiti podataka o ličnosti Ministarstvo pravde objavilo je 1. decembra prošle godine, nakon čega je počela javna rasprava koja je završena 15. januara. Odmah potom, usledile su kritike dela civilnog sektora i Poverenika za informacije od javnog značaja. Koji su ocenili da će, ukoliko takav Nacrt bude usvojen, to značiti još jednu propuštenu šansu da se uredi oblast obrade podataka putem video nadzora, spreče moguće zloupotrebe JMBG-a građana i uspostavi efikasnija zaštita podataka u javnom sektoru.\nKako je tada ocenio poverenik Rodoljub Šabić, ovakvim nacrtom predviđeno je i svojevrsno „disciplinovanje“ Poverenika za zaštitu podataka o ličnosti.\nUprkos kritikama na Nacrt, Ministarstvo pravde je po svemu sudeći ostalo u najvećem delu pri svom, pa je u toku leta objavljen i usaglašen Nacrt sa komentarima sa komentarima Evropske unije i Eurodžasta, evropske agencije koja se bavi pravosudnom saradnjom. Kako je početkom avgusta saopštilo Ministarstvo pravde, Evropska komisija (EK) i Eurodžast dali su pozitivno mišljenje o Nacrtu zakona.\nUsledio je javni poziv Poverenika za informacije od javnog značaja Ministarstvu da objavi kompletnu sadržinu mišljenja EK o Nacrtu zakona jer je, tvrdio je, "činjenica da Ministarstvo pravde već više meseci uskraćuje javnosti Srbije uvid u sadržinu mišljenja koje je od EK dobijeno povodom Nacrta zakona o zaštiti podataka o ličnosti, u gruboj, očiglednoj suprotnosti sa pravima javnosti i građana Srbije".\nS druge strane, u Ministarstvu su tada tvrdili da mišljenje ne čini jedan dokument “već se radi o zvaničnoj elektronskoj prepisci” i da su EK i Eurodžast dali pozitivno mišljenje na Nacrt zakona o zaštiti podataka o ličnosti, a da su primedbe koje su imali razmotrene, a zatim izvršene korekcije u osnovnom tekstu.\nPodsetimo, donošenje novog zakona o zaštiti podataka o ličnosti jedan je od uslova u pregovorima Srbije sa Evropskom unijom (EU), u okviru otvaranja poglavlja 23.\nIako se Akcionim planom Vlada Srbije obavezala da će novi zakon biti donet do kraja 2015., i to na osnovu Modela koji je pripremio Poverenik, to se nije desilo. Rokovi su donošenje novog zakona pomerani su nekoliko puta.


Tri novosadske osnovne škole od 2. septembra imaće jednosmensku nastavu - Novi Sad\nTri novosadske osnovne škole od 2. septembra imaće jednosmensku nastavu\n17:08:00 21.08.2019, Komentara: 0\nNovi Sad - Tri škole u Novom Sadu će od početka školske 2019/2020. godine, odnosno od ponedeljka, 2. septembra, imati nastavu u jednoj smeni. U pitanju je deo od ukupno 204 osnovne škole u Srbiji koje učestvuju u ovom pilot-projektu Ministarstva prosvete.\nKako je navedeno na sajtu Ministarstva, u zavisnosti od profesionalnih i prostornih kapaciteta škola, učenici mogu biti u objektima sve vreme posle nastave (gde će imati ručak) ili će posle obroka i odmora kod kuće dolaziti na izabrane aktivnosti u školi, koje su za njih besplatne.\n- Jednosmenska nastava biće organizovana u 200 osnovnih škola i ukupno 300 objekata. Novi model nastave biće organizovan u svim školama u kojima postoje uslovi za to. Mnoge već ispunjavaju uslove, a u nekim objektima u toku su građevinski radovi, kako bi prostor bio prilagođen novim potrebama. Recimo, u nekim školama učionice su ogromne, imaju po sto kvadrata, pa će prostorije biti pregrađene i tako ćemo dobiti više učionica. Gde su radovi mali, škole ih izvode uz pomoć lokalnih samouprava, a za veće radove sredstva obezbeđuje Ministarstvo prosvete – rekao je ministar prosvete Mladen Šarčević za Večernje novosti.\nOn je dodao da roditelji uglavnom rade od devet do 17 časova, a nekada i duže, pa će ovaj model pomoći da deca budu „zbrinuta“ dok su im roditelji na poslu, a imaće i mogućnost da nešto dodatno nauče.\nDeca će posle redovne nastave moći da se posvete nekoj aktivnosti koju škola bude izabrala: radionice iz programa „Škola bez nasilja“, prevencija zloupotrebe psihoaktivnih supstanci, prevencija zavisnosti od video-igara i interneta, radionice o reproduktivnom zdravlju... Takođe, biće organizovani dodatni časovi obaveznih nastavnih programa, dopunska nastava, pripreme za takmičenja, priprema za polaganje završnog ispita, škole crtanja, stranih jezika, sporta, lepog pisanja i izražavanja... Moći će da formiraju manji zoo-vrt za životinje koje mogu da žive u školskom dvorištu, da ih hrane i brinu o njima. U nekim školama sadiće biljke u dvorištu, moći će da odlaze u bližu okolinu, pešače, orijentišu se u prostoru, snalaze se pomoću mape...Oni koji vole film moći će da rade spotove, kratke filmove, panoe i fotografije, promovišući zdrav život, nenasilje i još mnogo toga.\nNovosadske škole u kojima će se primenjivati novi koncept su:\n- OŠ „Jovan Popović“\n- OŠ „Veljko Vlahović“\n- OŠ „Vuk Karadžić“


Sada znamo i u kojim ćemo terminima gledati odbojkaše na EP - Admiral Bet SPORT\nMarko Đinđić Posted on 8. juna 2019. 10:35 8. juna 2019. 10:26\nMuška odbojkaška reprezentacija Srbije učestvovaće na Evropskom prvenstvu u odbojci, koje će se održati u Belgiji, Holandiji, Francuskoj i Sloveniji. Igraće se od 12. do 29. septembra 2019. godine.\nNa 31. prvenstvu Evrope po redu, Srbija će igrati u grupi B u Briselu sa reprezentacijama Nemačke, Slovenije, Španije, Belgije i Austrije. Izabranici Nikole Grbića saznali su i kojeg će datuma i u kojoj satnici igrati svoje mečeve u Briselu.\nNemačka, 13. septembar – 15:00\nSlovačka, 15. septembar – 18:30\nŠpanija, 16. septembar – 20:30\nBelgija, 18. septembar – 20:30\nAustrija, 19. septembar – 20:30\nTagovi : evropsko prvenstvo, muška odbojkaška reprezentacija srbije\nKraj jedne velike karijere - Titi otišao u penziju\nNurs: Preživeli smo sve; Ker: Borba do kraja


Home Izaberi grad Bihać Delegacija iz Brisela dolazi u Bihać i Veliku Kladušu zbog migrantske krize\nPredstavnici Evropske komisije iz Generalnog direktorata za susjedstvo i pregovore o proširenju (DG NEAR) i predstavnik ECHO ureda iz Brisela u ponedjeljak dolaze u posjetu Bihaću i Velikoj Kladuši, saznaje N1.\nSastanak bi se trebao održati u prostorijama Vlada Unsko sanskog kantona, gdje će se sastati sa premijerom USK Mustafom Ružnićem, gradonačelnikom Bihaća Šuhretom Fazlićem i sa predstavnicima Međunarodne organizacije za migracije u BiH.\nPodsjećamo, u debati koja se u Evropskom parlamentu jučer vodila povodom situacije sa migrantima u BiH naglašeno je da, iako se ukupno stanje oko priliva migranata na Zapadnom Balkanu poboljšava, BiH postaje ”glavna ruta” migranata na putu ka EU. Kriza je najteža na sjevrozapadu zemlje u Unsko-sanskom kantonu, ocjenjuju u Briselu. Poslanici Evropskog parlamenta složni su u ocjeni da situacija sa migrantima na sjeverozapadu BiH ”prevazilazi” mogućnosti BiH kako političke tako i ekonomske.\nPrevious articleSattler: Od 36 miliona eura pomoći, za migrante potrošeno 94 posto\nNext articleBego Birparić izabran za predsjednika Nadzornog odbora RMU Banovići\nPogledajte ko je glasao za, ko protiv budžeta institucija BiH


Prvostepenom presudom Osnovnog suda Gašiću 350 hiljada za povredu ugleda i časti, Stevanović najavljuje žalbu - KruševacGrad\nSudski proces pred Osnovnim sudom u Kruševcu kome je Bratislav Gašić, inače direktor BIA, u svojstvu građanina tužio Dejana Stevanovića, predsednika ovdašnjeg Gradskog odbora Narodne stranke, okončan je prvostepenom presudom kojom se tuženi obavezuje da Gašiću zbog povrede časti i ugleda, isplati odštetu od 350 hiljada dinara. Stevanović uputio žalbu Apelacionom sudu\nU presudi Osnovnog suda po privatnoj tužbi Bratislava Gašića navodi se da se njegov tužbeni zahtev “delimično usvaja”, te da se tuženi Dejan Stevanović obavezuje da Gašiću na ime naknade štete zbog povrede časti i ugleda isplati iznos od 350 hiljada dinara.\nGašić je tužbu protiv Stevanovića podneo zbog njegove izjave na televiziji N1, emitovane 15. oktobra prošle godine. Ona, prema navodima iz tužbe, sadrži niz laži i neistina kojima su povređeni Gašićeva čast i ugled za šta je zatražena odšteta od 500 hiljada dinara.\nU sedmominutnoj izjavi koja je preslušana u Sudu, Stevanović kritikuje velika izdvajanja za rekonstrukciju glavnog gradskog trga u jeku borbe protiv epidemije i izražava sumnju da su novcem građana finansirani projekti od kojih su korist imala privatna lica, odnosno da su određene atraktivne lokacije u Kruševcu sređivane parama građana da bi objekti na njima prešli u vlasništvo ili na dugoročno upravljanje osobama bliskim Gašiću i aktuelnoj vlasti.\nU presudi se konstatuje da je na osnovu pisanih dokaza od strane nadležnih, priloženih uz tužbu ustanovljeno da Stevanovićeve izjave “nisu istinite u delu koji se odnosi na vlasništvo navedenih hotela i restorana u Kruševcu i na Jastrepcu”. Navodi se i da je Sud imao u vidu činjenicu da je Bratislav Gašić “ugledni nosilac državne funkcije, direktor BIA, ali i porodičan čovek koji je oženjen i otac troje dece” te da “izneti navodi izuzetno štete njegovoj karijeri i profesionalnom ugledu, ali i njegovoj porodici koja je, zbog iznetih informacija od strane tuženog, bila vidno uznemirena“.\nSud je, kako stoji u presudi, odbio da sasluša Bobana Gašića i Gorana Miljkovića kao svedoke koji su na glavnoj raspravi određeni kao deo dokaznog postupka.\nNakon izrečene prvostepene presude koju je doneo kruševački Osnovni sud Bratislav Gašić je regionalnoj televiziji izjavio da je zadovoljan presudom, te da će dosuđena sredstva donirati u humanitarne svrhe za korisnike Doma za nezbrinutu decu „Jefimija“ i za koprisnike Centra za osobe sa posebnim potrebama. On je rekao i da “sloboda govora ne podrazumeva iznošenje neistina i vređanje”.\nPredsednik kruševačkog odbora Narodne stranke Dejan Stevanović je, pak, kazao da je žalba napisana te poslata Apelacionom sudu i podsetio da je već ranije rekao da ne očekuje da će na ovom nivou suda biti doneta prava odluka.\n–Kada sam to rekao imao sam u vidu ponašanje sudije na prvom ročištu, bilo je mnogo povreda u postupku, to je navedeno u žalbi. Niko se nije bavio pravdom ni istinom i to je jedan od razloga za podnošenje žalbe – kazao je Dejan Stevanović.\nU žalbi koju je podneo Apelacionom sudu navedeno je da je ona podneta zbog „bitnih povreda Zakonika o parničnom postupku, pogrešno i nepotpuno utvrđenog činjeničnog stanja, pogrešne primene materijalnog prava te zbog odluke o troškovima“.\nTokom trajanja suđenja uz tuženog su bili i lideri Narodne stranke, Vuk Jeremić I Miroslav Aleksić, a kruševački odbor Stranke slobode I pravde tražila je da se suđenje izmesti iz Kruševca, ocenjujući da “nepristrasnost u pomenutom slučaju nije moguća, jer podnosilac tužbe kontroliše svaki aspekt društvenog života u Kruševcu, kao i institucije”.\nIzložba skulptura Nenada Gajića u Umetničkoj galeriji\nSlobodan Ivanović izabran za predsednika Osnovnog suda u Kruševcu\n20.11.2021 0 940\n20.07.2021 0 635\n06.07.2021 0 738\n02.07.2021 0 825\n16.06.2021 0 647\n16.06.2021 0 466\n29. maja 2022., 02:02


Evropska unija u Crnoj Gori obilježila Dan zaštite životne sredine u Danilovgradu - EUIC Podgorica\nEvropska unija u Crnoj Gori obilježila je Dan zaštite životne sredine, organizacijom nekoliko aktivnosti u Danilovgradu. U saradnji sa lokalnom upravom, predstavnici Delegacije EU u Crnoj Gori i EU info centra, podržali su akciju čišćenja dvorišta i okoline Osnovne škole „Njegoš“ u Spužu, u kojoj su učestvovali njeni učenici. Šefica Sektora za politiku, evropske integracije i privredu u Delegaciji EU Plamena Halačeva i predsjednica opštine Danilovgrad Zorica Kovačević zajedno su posadile više drveća u dvorištu škole. Halačeva je tom prilikom istakla da je jako ponosna na mlade stanovnike Danilovgrada, koji su zajedničkom akcijom dali primjer kako treba da se štiti životna sredina.\n„Otpad koji se nepravilno odlažemo ugrožava zdravlje ljudi, zagađuje okolinu i ima negativan uticaj na turizam i ekonomski razvoj. EU ima jasna pravila o tome kako treba da se tretira otpad. Naš prioritet je da prvo spriječimo stvaranje otpada, a drugo – da otpad recikliramo i ponovo iskoristimo“, istakla je Halačeva.\nNa otvaranju izložbe, Kovačević je podsjetila da je Danilovgrad prepoznat kao primjer uspješnog korišćenja evropskih fondova. Slikovito je objasnila da Danilovgrad predstavlja izložbu na otvorenom, jer su zahvaljujući podršci EU izgrađeni Upravna zgrada Komunalnog preduzeća, objekat Reciklažnog dvorišta, Centar za kulturu i Vatrogasni dom.\nHalačeva i Kovačević su obišle I Regionalni trening centra za spasioce u poplavama i klizištima, koji je otvoren u maju, zahvaljujući podršci EU.


Stručna javnost: Što Tadiću nisu smetali tajkuni dok je bio na vlasti?!\nZABAVA: Opkoračila ga nogom i ljubila pred ... ONA: Možda zvuči neverovatno, ali sve j ... VESTI: VUČIĆ U MOSKVI: Počeo susret sa Š ... ZABAVA: Čisto da ga podseti šta propušta: ... SPORT: Novak: Pre nego odem u krevet, evo č ... VESTI: ŠOKANTNO: Snimak seksualnog zlostav ... VESTI: UZNEMIRUJUĆE FOTOGRAFIJE: Ovako izg ... BIZNIS: Da li biste radili u Rumuniji? Rumun ... ZABAVA: Od ženstvenosti je malo šta ostalo: ... VESTI: POSLANIK VREĐAO NA FEJSBUKU: U uvre ... ONA: Zabrinjavajuće: Ljudska inteligenci ... BIZNIS: Putnici će moći da naplate za kaš ... SPORT: Kad Srbin i Bosanac pronađu način ... ZABAVA: A bila je provokatorka broj jedan: S ... VESTI: ŠOKANTNI VIDEO: Čudovišni pauk pr ... TOP\nTekst 04.07.2012 16:41 Tweet\nStručna javnost: Što Tadiću nisu smetali tajkuni dok je bio na vlasti?! Boris Tadić izjavio da je za četiri godine uspeo da smanji uticaj tajkuna i okrivio ih za svoj izborni poraz. Ujedno je pojedine biznismene prozvao da sarađuju sa strankama u novoj Vladi. Stručna javnost poručuje da su takve izjave neprimerene.\nLider demokrata Boris Tadić okrivio je tajkune za svoj izborni neuspeh. U intervjuu za NIN bivši predsednik priznao je da se i on sastajao sa predstavnicima krupnog kapitala, ali da oni nisu mogli slobodno da dođu kod njega, već da su „morali da čekaju“.\nTadić je istakao da su „bogataši hteli da mu vide leđa“ i da su se zato okrenuli strankama koje će, po svemu sudeći, formirati novu Vladu – SNS, SPS i URS.\nPukla ljubav „Blica“ i Tadića: Došlo vreme da se polože računi\nOn je ujedno imenovao Miroslava Miškovića za „idejnog kreatora“ njegovog poraza, jer je kako kaže, u prethodnim godinama izgubio mogućnost da uvećava svoje bogatstvo, kao i ostali tajkuni.\nBeko jači od Saveta za borbu protiv korupcije\nStručna javnost ostala je šokirana izjavom lidera demokrata.\n- Kada je Milan Beko dao pritužbu na rad Saveta za borbu protiv korupcije premijeru Cvetkoviću, za dva dana nama je ta tužba prosleđena, sa zahtevom da se izjasnimo, a kada je situacija bila obrnuta nastajao je muk –kaže za S media portal Jelisaveta Vasilić, član Saveta za borbu protiv korupcije. -Mi smo pisali izveštaje upravo Mirku Cvetkoviću, u kojima smo ukazivali na korupciju, veoma ozbiljnu, ali nikada od predsednika Vlade nismo dobili informaciju šta je bilo sa tim pritužbama. Iz ovog možete da zaključite kakav je odnos prema Savetu za borbu protiv korupciju, a kakav prema Milanu Beku.\nTajkuni jači pre četiri godine\nLjiljana Smajlović, predsednica UNS-a u za S media portal podseća da je pre četiri godine uloga tajkuna u formiranju Vlade bila značajna.\n-Ne znam zašto Boris Tadić daje takvu izjavu u ovom trenutku, ali ne mogu da se ne setim da su pre nekoliko godina svi tajkuni ušli na otvorena vrata Predsedništva baš u trenutku kada je dolazio potpredsednik SAD Džozef Bajden – kaže Ljiljana Smajlović za S media portal.\n- Svi su bili pozvani na večeru sa Tadićem i to je bila njihova svojevrsna rehabilitacija. Zato mislim da je njegov intervju u NIN-u ironično okretanje stvari naopačke. Na osnovu podataka koji su meni dostupni je da su tajkuni, Amerikanci i Evropljani imali manje uticaja sada nego što su to imali pre četiri godine kada je Boris Tadić formirao Vladu koja je njemu odgovarala.\nSmajlović takođe kaže da joj je sporna izjava Tadića da se on u prethodne četiri godine izborio sa tajkunima i da je došlo do prekida komunikacije vlasti sa predstavnicima krupnog kapitala:\nSNS-SPS-URS pozvali Tadića da kaže ko su tajkuni\nLider stranaka koji će, po svemu sudeći, formirati buduću vlast pozvali su Tadića da navede „bar jednog tajkuna koji je imao uticaj na njih“.\n- Ako Boris Tadić kaže bar jedno ime, ja neću biti u vladi. Ako neće da kaže, neka se javno izvini - poručio je lider naprednjaka Aleksandar Vučić.\nNi Mlađan Dinkić nije ostao dužan Tadiću:\n-Možda Tadić nije dobro informisan, ali izjava da se nijedan tajkun za vreme njegove vlade nije obogatio je, u najmanju ruku, smešna - rekao je Dinkić.\n-Mi smo čuli da su tajkuni finansirali DS, uvek slušamo da finansiraju sve stranke, ali je upravo njegova stranka imala najviše uticaja na donošenje Zakona o finansiranju stranaka! Ni pomoću tog Zakona nismo uspeli da saznamo ko finansira stranke. U poslednje četiri godine njegove vlasti uloga tajkuna ostala je podjednako prikrivena i iza kulisa kao što je to bila i pre. Tajkuni idu sa svima\nProfesor Fakulteta političkih nauka Zoran Stojiljković napominje da se tajkuni aktiviraju pred svake izbore, ali da to rade van zakonskih okvira.\n-Tajkuni od 2000. igraju onu igru ’ubaci jaje u svaku korpu’, odnosno obezbedi se za svake izbore – ocenjuje profesor Stojiljković u razgovoru za S media portal. -Koliko će oni uticati na sledeću vladu, zavisi od toga kakvu će ona ekonomsku politiku voditi. Ako je bude vodila prema modelu koji je EU prihvatila do 2020, a koji je zasnovan na štednji, onda će tajkuni neuspešno čekati ispred sledeće vlade. Ako misle da mogu, kao do sada, da prosperiraju na potrošnji srednjeg staleža, nijedna valst neće imati razumevanja prema njima. Nemam ništa protiv toga da oni lobiraju, ali kroz institucionalnu formu. U Srbiji postoji socioekonomski savet, pa nek sede u oficijalnim klupama, a ne po kabinetima! D.M.\nFoto: Beta, S media fotomontaža\nPretraga po temi: Boris Tadić, Nova Vlada, Tajkuni, Demokratska stranka POVEZANE VESTI\nISTORIJSKA IZVINJENJA NA BALKANU: Ja klečim i tražim pomilovanje... Zoran Živković za S media: Srbijom vladaju ljudi bez muzičkog i političkog sluha, a ipak pevaju i vode zemlju! FACEBOOK KOMENTARI


Do kraja godine Eko dom na Smetovima - Portal 072info\nDo kraja godine Eko dom na Smetovima\n17. Jula 2016. Vrijeme objave: 16:10 sati\nDo kraja godine trebao bi se okončati najveći dio građevinskih radova na Izviđačkom Eko domu na Smetovima. Kada bude dovršen,ovaj eko centar znatno će unaprijediti kvalitet zimovanja zeničke djece i omladine.\nIzviđački eko dom na Smetovima, koji će biti sagrađen tik uz postojeći Izviđački odnosno radio dom, partnerski je projekat Saveza izviđača grada Zenice, Grada Zenice i Ministarstva prostornog uređenja ZDK.\nNjegovom izgradnjom, kaže Zijad Softić, šef Službe za društvene djelatnosti, kvalitet zimovanja zeničke ali i djece i omladine iz drugih opština kantona, dobiće znatno viši nivo.\nOdluka partnerskih strana o početku izgradnje eko doma na Smetovima donesena je na sastanku održanom u januaru i kao rok za dovršetak gradnje određena je tekuća godina.Eko centar prvenstveno će biti namijenjen zeničkim izviđačima ali će, ako se finansiranju projekta pridruže i drugi donatori, biti otvoren i za druge općine.\nGrad Zenica i ZDK i na današnjem sastanku u sjedištu Gradske uprave,kaže nam Zijad Softić, iskazali su spremnost da zajedno realizuju ovaj projekat te da se najveći dio građevinskih radova obavi do kraja ove godine.\nVrijednost cjelovitog projekta je oko 400 hiljada maraka ali će ova predračunska vrijednost biti predmetom revizije.\nGrad Zenica, sa svoje strane obezbijedio je i građevinsku parcelu i projekat Doma.\nBiH je zemlja srednjeg rizika od terorističkih napada


Prečistimo Srbiju - Vesti RTV Sokobanja\nOO SNS danas su posetili predstavnici Saveta za prirodne resurse, zaštitu životne sredine i održivi razvoj Srpske napredne Stranke - predsednica saveta, prof. dr Aleksandra Tomić, predsednik saveta grada Beograda, Hranislav Stojkovič\n12. 04. 2012. VEST: SNS\nOO SNS danas su posetili predstavnici Saveta za prirodne resurse, zaštitu životne sredine i održivi razvoj Srpske napredne Stranke - predsednica saveta, prof. dr Aleksandra Tomić, predsednik saveta grada Beograda, Hranislav Stojkovič i predsednik odbora SNS-a za zaštitu životne sredine, Zlatko Draško. Poseta je organizovana u okviru kampanje "Prečistimo Srbiju".Savet za prirodne resurse, zaštitu životne sredine i održivi razvoj SNS-a pozvao je udruženja gradjana, nevladin sektor i ljubitelje prirode iz Sokobanje na potpisivanje memoranduma o razumevanju u kome je predstavljeno 10 prioritetnih ciljeva iz oblasti ekologije. Cilj potpisivanja ovog memoranduma je da u konstruktivnoj i javnoj debati zajedno rešavamo ekološke probleme i na taj način želimo da suštinski pokažemo jedan nov način razmišljanja u odnosu na ostale stranke po tom pitanju, kaže predsednica Saveta prof. Dr Aleksandra Tomić. Memorandum će biti potpisan krajem aprila u Sava Centru.


Besplatan gasni priključak za stambene zgrade u izgradnji | (Vesti - 20.08.2019) Subotica\nKomentara: 5 | Pregleda: 3080\n20.08.2019 u 12:30h\nZa investitore koji planiraju da grade višespratnicu ili je njena gradnja u toku, JKP "Suboticagas" izmenilo je uslove za podnošenje zahteva za izgradnju dela besplatnih gasnih priključaka, od uličnog gasovoda do zgrade kolektivnog stanovanja. Rok za završetak zgrade je produžen do 2021. godine, a zainteresovani investitori prijavu mogu podneti do kraja ove godine, odnosno do popunjavanja predviđenog broja priključaka.\nJKP "Suboticagas" raspisalo je u maju konkurs za buduće korisnike prirodnog gasa iz kategorije zgrada kolektivnog stanovanja za izgradnju dela besplatnih gasnih priključaka, a jedan od uslova je bio da se izgradnja višespratnice završi u 2019. godini. Međutim, kako se to pokazalo kao kratak period, preduzeće je produžilo rok, te se besplatni priključci za nove zgrade mogu dobiti pod uslovom da zgrada bude završena do 2021. godine.\n- Za sada imamo dve prijave, a pošto smo predvideli ukupno pet besplatnih priključaka, ostalo je još mesta i zainteresovani investitori mogu podneti zahtev do kraja ove godine. Potrebno je da poseduju važeću građevinsku dozvolu, odnosno odobrenje za izgradnju objekta i da postoji izgrađen ulični gasovod. Prvi korak je da dođu kod nas na šalter i popune prijavu, a potom počinje procedura - kaže Marija Kern Šolja, izvršna direktorka JKP "Suboticagas".\nNOVA STAVKA NA RAČUNIMA OD AVGUSTA - Sugrađanima koji koriste usluge JKP "Suboticagas", na računima od avgusta nalaziće se još jedna stavka koja se odnosi na obračun naknade za unapređenje energetske efikasnosti.\nNa osnovu Zakona o naknadama za korišćenje javnih dobara, u julu ove godine donet je Pravilnik prema kojem će se od 1. avgusta obračunavati naknada za unapređenje energetske efikasnosti i to na osnovu isporučene količine prirodnog gasa krajnjem kupcu u obračunskom periodu, izražene u metrima kubnim u iznosu od 0,15 dinara, po posebnoj stopi PDV-a od 10 odsto za prirodni gas.\nIz preduzeća napominju da nije reč o povećanju cene grejanja, već da će prikupljena sredstva, koja će se slivati u budžet Republike Srbije, biti namenjena za poseban fond za povećanje energetske efikasnosti.\nU okviru istog konkursa, preduzeće je ponudilo 10 besplatnih gasnih priključaka malim poslovnim potrošačima koji na godišnjem nivou potroše do 100.000 kubika gasa, poput frizerskih salona, pekara, auto-perionica, kao i 285 gasnih priključaka za građane u pola cene. Prema rečima naše sagovornice, svi gasni priključci su planuli za dva dana, a za sada je sigurno da će 70 korisnika već ove zime moći da se greje na gas.\n- Oni koji su uspeli da dovrše dokumentaciju, da naprave projekat za unutrašnju instalaciju i pribave sve dozvole, na njihovim priključcima se već uveliko radi. Oko 30 korisnika je već u potpunosti priključeno, još 40 je montirano, treba samo da se uradi tehnički pregled i onda će biti aktivirani - objašnjava Kern Šolja, dodajući da se i na ostalim priključcima intenzivno radi. - Kopanje je problematično, jer zbog specifičnosti radova mora da se izvodi preko javne nabavke i tu može da dođe do zastoja, kao i kod izrade projekata za unutrašnju instalaciju. Ostalo je još malo vremena i intenzivno radimo na tome da što više korisnika priključimo do kraja godine i da se ove zime greju na gas.\nJKP "Suboticagas" snabdeva više od 9.000 korisnika, a svake godine njihov broj se povećava, što kroz akcije besplatnih ili priključaka u pola cene, kao i kroz zahteve sugrađana koji plaćaju punu cenu priključka, što je, kako navode u preduzeću, dovoljan indikator o zainteresovanosti korisnika.\nPostavljeno pre 192 dana i 17 časova\nSimo [pre 192 dana i 17 časova] Odgovori\nMoze prikljucak preko racuna za 800e ili sacekaj konkurs za besplatan prikljucak i za 400e u dzep mozes da imas prikljucak. Neko placa i vise nego punu cenu da bi neko dobio "besplatno" tj, u pola cene. Do pre par godina stanovi i izgradnji su se prodavali za ispod 500e po m2, a sada cena ide i do 900-1000e po m2 i jos tim investitorima sto se bogate mi placamo prikljucak. Prikljucak nije besplatan, to neko drugi plati.\n#281153 (3) (84)\nDUX [pre 192 dana i 16 časova] Odgovori\nNeko za punu cenu neko za upola cene neko besplatno koji su to fazoni? Gospodo ako želite da "gasifikujete" grad onda svima besplatan priključak uz neku obavezu korišćenja a ne ovako.\n#281155 (0) (115)\nSImica [pre 192 dana i 10 časova]\nFazoni su u partijskoj pripadnosti, jednom komšiji DŽABE,drugom u POLA CE NE a MENI PUNA CENA....!!! TO JE MOGUĆE SAMO U SUBOTICI,dalje ne bi komentirao.!!!\n#281180 (1) (46)\nMia [pre 192 dana i 10 časova] Odgovori\n,,Nije to za mene Pantiću,sve za preduzeće,,Dalje je svaki komentar suvišan!!!\n#281178 (1) (32)\njole [pre 191 dan i 23 časa] Odgovori\nok,ali trazimo da budu uslovi jednaki u svim opstinama za izvodjace.u subotici je namesteno sve za jednu firmu koja je je bliska gospodji iz clanka.naravno da su priključci zato za dzabe\n#281191 (0) (15)


Bivši ministar spoljnih poslova Severne Makedonije i sadašnji potpredsednik vlade za evropske poslove Nikola Dimitrov i njegova zamena u Ministarstvu spoljnih poslova Bujar Osmani dali su juče zajednički intervju.\nNikola Dimitrov je u svojoj izjavi poslednje tri godine na mestu ministra spoljnih poslova opisao kao istorijske, uglavnom zbog pristupanja zemlje NATO-u, rešavanja spora sa Grčkom i početka istorijskog procesa sa Bugarskom. U narednom periodu u kojem će voditi Sekretarijat za evropske poslove (SEA), kako je istakao, fokus njegovog rada biće početak procesa pristupanja EU i uspešno vođenje pregovora o pristupanju Uniji.\nEvropski savet je 26. marta odlučio da započne pregovore sa ovom državom za članstvo u EU. Dimitrov je naglasio da je zajednički uspeh sa Osmanijem signalizirao zeleno svetlo za početak procesa pristupanja EU počev od marta ove godine.\n„To je proces kojim moramo doneti evropske standarde u pogledu demokratije i pravde, ali i života i ekonomije kod kuće, u svojoj domovini. Moj fokus u SEA biće početak procesa pristupanja i korišćenje zamaha uz posvećenost nemačkog predsedništva i kancelarke Merkel da krajem godine konačno započnu pristupni pregovori i otvore najbolje sredstvo za unutrašnju reformu“, rekao je potpredsednik vlade Nikola Dimitrov.\nDodao je da bi to na neki način značilo da će SEA biti jedan od glavnih pokretača reformi. Saopštio je da postoji analiza ili obnavljanje pregovaračke strukture koja je već uspostavljena s obzirom na novu metodologiju grupa, u kojoj ima mnogo poglavlja.\nDimitrov je istakao da je „pred nama mnogo posla, ali istovremeno veliki izazovi, veliki teret, ali i ogromna zlatna prilika u narednim godinama da ih iskoristimo za duboko prodiranje u proces pristupanja Evropskoj uniji”.\nDimitrov je takođe obavestio da će 8. septembra u Briselu države članice razgovarati o verziji nacrta pregovaračkog okvira, koju će predstaviti nemačko predsedništvo Evropske unije.\n„Berlinski plan je, s obzirom na situaciju, da ovaj proces završi u poslednjem mesecu ove godine. Nemačko predsedništvo očekuje da će se prva međuvladina konferencija održati u decembru ove godine“, rekao je novi potpredsednik Vlade zadužen za evropske poslove. / ibna


Zemlje EVROPSKE UNIJE ustale protiv OBAVEZNE VAKCINACIJE! – Naši u svetu\nObjavljeno 23/07/21 u 16:30\nFoto: Tanjug (AP Photo/Yorgos Karahalis)\nNa povećanje broja zaraženih korona virusom, vlade nekih zemalja su reagovale merama kao što je obavezna vakcinacija ili uvođenjem privilegija za vakcinisane, ali je to naišlo na otpor dela građana, piše danas Dojče vele.\nU poslednjih nedelju dana su se tri evropske države – Grčka, Francuska i Kipar – suočile sa takvim otporom.\nProtesti u Grčkoj su u sredu okupili hiljade ljudi, a samo u Atini ih je bilo oko 3.000.\nPolicija je upotrebila vodene topove da rastera više od 100 maskiranih demonstranata, koji su uzvikivali parole protiv vakcinisanja, a neke agencije su javile da je deo demonstranata očigledno bio verski motivisan.\nProblem u Grčkoj je, kako navodi DW, nastao kada se za samo dve nedelje broj novih infekcija sa 800 popeo na preko 3.000, za šta su stručnjaci okrivili “neobuzdani” noćni život.\nKonzervativna vlada premijera Kirijakosa Micotakisa je odlučila da uvede obavezno vakcinisanje za sve zaposlene u sektoru zdravstva i njege, a oni koji odbiju mogu biti suspendovani ili će se suočiti sa obustavom isplaćivanja dohotka dok se ne vakcinišu.\nIsto važi i za profesionalne vojnike i regrute.\nOd skoro 11 miliona Grka, njih 4,6 miliona je kompletno vakcinisano.\nI na Kipru su se pre nekoliko dana okupili protivnici obavezne vakcinacije, a povod je bila najava uvođenja korona pasoša, i navodno “prisilno vakcinisanje”.\nOko 2.500 ljudi je izašlo je na ulice, a deo njih je iskalio bes na centrali televizije “Sigma”, na kojoj su razbili prozore, kao i na automobilima sa logom te televizije, koja je napadnuta jer objavljuje kritičke priloge o protivnicima vakncinisanja.\nPredsednik Kipra Nikos Anastasijades osudio je nasilje kao “udarac za demokratiju”.\nKiparska vlada je uvela propusnicu o vakcinisanju, koja je nužna za ulazak u samoposluge, tržne centre, restorane i ostale radnje.\nI u Francuskoj su izbile masovne demonstracije još za nacionalni praznik 14. jula, na kojima je učestvovalo 20.000 ljudi.\nIstovremeno, u Španiji se pokazalo da mere koje propisuju vlade mogu biti protivustavne, što je potvrdio najviši sud Španije pre nedelju dana.\nSud je zaključio da je potpuno zaključavanje koje je španska vlada propisala u martu 2020. godine i koje je trajalo do maja iste godine, protivustavno, jer prethodno nije uvedeno vanredno stanje.\nI Italija protestuje protiv OBAVEZNE VAKCINACIJE!